Masalah Mati Pucuk? Mari Fahami Disfungsi Ereksi Dan Cara Mengatasinya!

Berdepan masalah ereksi tidak tegang seperti yang sepatutnya? Ia mungkin berkaitan masalah mati pucuk. Daripada berurusan dengan sendiri dan pasangan anda, lebih baik jika anda boleh dapatkan bantuan daripada pakar perubatan. Dengan diagnosis dan bantuan yang tepat, anda boleh memperbaiki keadaan ini dengan perubahan gaya hidup dan ubat-ubatan.

Tentang disfungsi ereksi

Mati pucuk (ED) adalah ketidakupayaan untuk mengekalkan ereksi bagi kepuasan dalam hubungan seksual [
1]
. Bagi kebanyakan lelaki berumur lebih daripada 40 tahun, masalah disfungsi ereksi adalah gangguan biasa yang mempengaruhi mereka.

Untuk berasa terangsang adalah proses kompleks yang memerlukan penglibatan daripada otak, hormon, emosi, saraf, otot dan saluran darah. Sekiranya, salah satu fungsi di atas tidak dapat memainkan peranannya, maka mati pucuk boleh berlaku. Selain itu, tekanan psikologi, masalah fizikal, keadaan melibatkan kesihatan mental seperti kemurungan – turut menjadi faktor penyumbang kepada masalah kesihatan seksual lelaki ini [
1]
.

Antaranya termasuklah:

Penyakit jantung

Saluran darah tersumbat

Kolesterol tinggi

Tekanan darah tinggi

Kencing manis

Obesiti

Penyakit Parkinson

Sklerosis Berbilang

Preskripsi ubatan tertentu

Penggunaan tembakau

Tisu parut di dalam zakar

Penyalahgunaan dadah

Pembesaran prostat

Pembedahan di kawasan pelvis

Testosteron rendah

Atasi masalah ereksi tidak tegang

Secara asasnya, simptom mati pucuk adalah berkaitan dengan kesukaran untuk mendapat dan mengekalkan ereksi. Berdasarkan satu kajian, mengalami masalah ereksi yang berterusan bagi tempoh 3 bulan sudah mencukupi untuk didiagnosis [
2]
.

Apabila seorang lelaki meningkat usia, lebih sukar untuk dirinya mencapai ereksi. Malah, sekiranya ia terjadi, kemungkinan ereksi tidak tegang seperti sebelum ini. Kesukaran mengeras menyebabkan anda memerlukan bantuan untuk mendapatkan ereksi tersebut. Masalah mati pucuk selalu mempengaruhi harga diri dan keyakinan diri seorang lelaki. Anda mungkin rasa ego bagaikan tercabar apabila perlu berjumpa pakar perubatan. Walaupun begitu, anda perlu berunding dengan doktor terutamanya jika anda turut mengalami masalah seksual lain seperti ejakulasi pramatang. Di samping itu, didiagnosis dengan masalah kesihatan lain seperti penyakit jantung, kencing manis dan gejala lain juga menjadi pendorong untuk anda berjumpa dengan doktor.

Sebelum ini, untuk merawat masalah ereksi tidak tegang memerlukan alat ereksi vakum, implan zakar, suntikan
intracavernosal
 iaitu suntikan ke pangkal zakar dan
intraurethral suppositories
 – suntikan sendiri (
self-injection
) [
3]
. Kaedah invasif ini kedengaran menakutkan, kan?

Sejak perencat phosphodiesterase-5 (PDE-5i) yang pertama dilancarkan pada tahun 1998, terapi oral telah ditubuhkan sebagai terapi lini pertama untuk merawat disfungsi ereksi, membawa kepada pengalihan dalam diagnosis dan rawatannya.

Revolusi rawatan untuk disfungsi ereksi

Kajian menunjukkan ubat oral seperti PDE-5i telah mengubah pendekatan merawat masalah disfungsi ereksi kerana ia mengurangkan prosedur yang lebih invasif [
5]
. Selain menawarkan lelaki kaedah yang lebih senang dan berkesan untuk mengatasi mati pucuk, kaedah ini juga mudah digunakan. Preskripsi ubatan ini adalah bergantung kepada keadaan atau kes yang dialami individu. Biasanya ia akan melibatkan faktor-faktor berbeza seperti kaedah pengambilan ubat, jangka masa tindakan ubat, kos, kesan sampingan serta langkah berjaga-jaga [
5
]. Walau bagaimanapun, penggunaan terapi oral PDE-5i ini masih memerlukan rangsangan seksual untuk mencapai ereksi tegang [
6
].

Hasil memuaskan

Pada masa kini, mengalami masalah mati pucuk bukanlah perkara yang perlu dimalukan. Menurut Program Tinjauan Kebangsaan Kesihatan dan Morbiditi (NHMS) 2019, 3 daripada 10 lelaki mengaku bahawa mereka mempunyai kesukaran untuk mengekalkan ereksi tegang – kalau ini perlu dikategorikan mengikut umur, setinggi 25.2% lelaki di dalam usia 30 – 59 tahun dan 64.1% lelaki berumur lebih daripada 60 tahun menderita dari masalah mati pucuk. Lebih cepat anda merawat disfungsi ereksi ini, bermakna semakin cerah peluang untuk mencapai ereksi kembali. Mendapatkan bantuan daripada pakar perubatan dan memahami terapi dan cara mengawal akan membantu anda menguruskan keadaan anda dengan lebih baik. Melakukan perubahan gaya hidup yang lebih baik juga dapat membantu mengatasi masalah seksual dan menjanjikan keseronokan di kamar tidur, cubalah!

Jika anda mahu tahu dengan lebih lanjut tentang masalah Disfungsi Ereksi atau mahu ambil Kuiz Kekerasan Zakar, klik
sini
!


Sediakan Payung Sebelum Hujan! Ini 7 Nutrien PENTING Untuk Wanita Muda!

Anda sibuk bekerja sehinggakan badan rasa sakit-sakit? Walhal, umur masih dalam 20-an lagi. Ini tips kesihatan untuk wanita muda yang inginkan penjagaan kesihatan terbaik. Ada 7 makanan kesihatan wanita yang perlu diambil untuk kekal sihat.

Nak tahu apa? Jom ikuti artikel kami!

7 makanan kesihatan wanita terbaik untuk anda

1. Asid folik

Anda perlukan: 400 mg sehari

Asid folik amat penting untuk wanita seawal usia remaja.

Semua wanita yang boleh mengandung disarankan mengambil
asid folik
 setiap hari walaupun tidak merancang hamil dalam masa terdekat.

Asid folik sangat penting untuk mengelakkan kelahiran bayi dengan kecacatan saraf tunjang (NTD). Penyakit ini merencatkan pertumbuhan otak dan juga saraf tunjang bayi.

Bayi yang lahir dengan NTD akan mengalami masalah kesihatan yang kekal seumur hidup. Keadaan ini dapat dielakkan dengan pengambilan asid folik yang cukup setiap hari.

Oleh itu, wanita muda khususnya amat digalakkan mengambil suplemen yang mengandungi asid folik. Selain itu, anda juga boleh mengamalkan pemakanan makanan yang kaya dengan asid folik.

Sebagai contoh, amalkan makan sayur-sayuran hijau seperti bayam, brokoli, kubis, kekacang dan juga buah-buahan seperti oren dan betik.

2. Zat besi

Anda perlukan: 18 mg sehari

Lelaki dan perempuan perlukan zat besi untuk pembentukan sel darah merah. Tanpa sel darah merah yang mencukupi, oksigen tidak dapat disalurkan ke seluruh badan dengan sempurna.

Keadaan ini juga dikenali sebagai
anemia
 kekurangan zat besi (
iron deficiency anaemia
).

Simptom utama kekurangan zat besi ialah sering rasa penat walaupun hanya membuat kerja-kerja ringan.

Selain itu, disebabkan wanita
datang haid sebulan sekali
, mereka memerlukan lebih banyak zat besi sehari berbanding lelaki.

Tips kesihatan dari kami ialah anda juga boleh mengamalkan makan makanan seperti daging merah, hati, kerang-kerangan, ikan, telur, kekacang, pisang dan juga bayam.

3. Vitamin D

Anda perlukan: 160 IU sehari

Ya betul tu, badan kita perlukan vitamin D! Jadi, jangan takut untuk keluar rumah dan biarkan diri disinari cahaya matahari pagi!

Wanita yang kurang vitamin D mempunyai risiko yang lebih besar untuk mengalami
sakit jantung
, strok, kencing manis dan darah tinggi ketika sudah lanjut usia nanti.

Wanita yang mengandung pula akan lebih cenderung mengalami preeklamsia dan diabetes gestasi akibat daripada kekurangan vitamin D.

Oleh itu, selalulah berjemur di bawah pancaran matahari ya! Bukan sahaja anda akan mendapat dos vitamin D harian anda, tetapi dalam masa yang sama
mood
 anda juga akan bertambah baik!

Cuma, hati-hati jangan berjemur terlalu lama!

4. Vitamin E

Anda perlukan: 15 mg sehari

Vitamin E penting untuk sistem imun badan kita, bagi melawan jangkitan virus dan bakteria.

Selain itu, vitamin E juga adalah sejenis
antioksidan
 yang mampu melindungi kulit daripada radikal bebas.

Radikal bebas boleh merosakkan sel-sel di dalam tubuh badan dan mengakibatkan penuaan. Radikal bebas juga terkandung dalam asap rokok, pencemaran udara dan juga di dalam pancaran sinaran UV daripada matahari.

Vitamin E bagus sebagai makanan kesihatan wanita kerana mampu meneutralkan radikal bebas dan melambatkan proses penuaan.

5. Magnesium

Anda perlukan: 310 mg sehari

Badan anda memerlukan magnesium untuk kekal sihat. Lebih daripada 600 fungsi badan memerlukan magnesium untuk berfungsi.

Badan memerlukan mineral ini untuk menjana tenaga, menggerakkan otot, dan juga memperbaiki gen di dalam badan.

Tips kesihatan untuk anda: Dapatkan magnesium melalui
yogurt
, susu, kekacang dan juga sayuran hijau seperti bayam.

6. Kolin (
Choline
)

Anda perlukan: 425 mg sehari

Kolin ialah salah satu nutrien penting untuk tubuh badan kita. Ia tidak tergolong dalam vitamin ataupun mineral. Tetapi, kolin bagus jika dijadikan makanan kesihatan wanita.

Kolin adalah penting untuk memelihara fungsi hati, otak, pergerakan otot, sistem saraf dan juga metabolisme badan.

Anda boleh mendapatkan dos yang cukup untuk kolin dalam makanan seperti hati, daging, ikan, kekacang dan juga telur.

7. Probiotik

Probiotik bukanlah sejenis nutrien ataupun vitamin, tetapi penting bagi sistem penghadaman wanita.

Selain itu,
probiotik
 juga mempunyai kebaikan kepada kesihatan vagina perempuan. Probiotik boleh mengekalkan keseimbangan bakteria normal dalam vagina dan juga saluran kencing.

Jangan lupa amalkan makanan kesihatan wanita di atas!

Sebagai wanita, janganlah anda abaikan kesihatan anda ya! Ikuti tips kesihatan wanita yang kami berikan. Banyak makanan penuh nutrisi yang boleh diambil untuk pastikan badan anda kekal sihat.

Paling penting, amalkan pemakanan gaya hidup sihat dan selalulah bersenam.


Jangan Tarik Pelitup Muka Anda Bawah Dagu, Bahaya! Jom Ikuti Cara Sebenar Pakai Face Mask!

Untuk mendapatkan lebih banyak info tentang coronavirus di Malaysia, sila dapatkannya di sini.

Pemakaian pelitup muka boleh membuatkan anda rasa tidak selesa. Tambahan lagi, ia boleh buatkan anda sukar untuk bernafas dan cepat mengah ketika sedang berjalan.

Lebih teruk lagi jika anda seorang pemakai kaca mata! Penutup hidung dan mulut selalu membuatkan kaca mata anda jadi berkabus dan mengganggu penglihatan anda!

Sebelum teruskan bacaan, mari lihat statistik terbaharu COVID-19 di Malaysia:

[covid_19]

Disebabkan ramai yang tidak selesa,
bermacam-macam gaya dan gelagat yang boleh kita perhatikan ketika berjalan di luar.

Ada yang pakai pelitup muka tidak menutup hidung. Ada juga yang pakai terlalu longgar kononnya untuk mudahkan pernafasan.

Tidak kurang juga, ada individu yang gemar tarik pelitup muka mereka ke bawah dagu jika ingin bernafas ataupun bercakap.

Eh, jangan macam tu! Bahaya tau!

Tahukah anda,
penutup mulut dan hidung hanya berkesan jika dipakai dengan cara yang betul?
 Oleh itu, penting untuk anda tahu cara betul memakai pelitup muka!

 Anda mungkin berminat:

Pakai Topeng Muka Dalam Kapal Terbang TINGKAT Risiko Jangkitan Virus Korona?

Topeng Muka N95 atau Surgical Mask – Mana Satu Boleh Lindungi Anda Dari Coronavirus?

Mengapa penting untuk anda pakai penutup muka?

Selepas
menjaga jarak sosial dan juga amalan membasuh tangan
, pemakaian pelitup muka juga penting untuk memperlahankan penyebaran virus COVID-19.

Di samping dapat melindungi diri daripada menyentuh hidung dan mulut secara tidak sengaja, fungsi utama pelitup muka adalah untuk
menghalang pemakai daripada menyebarkan virus kepada orang lain.

Sebanyak 40% daripada penghidap COVID-19 tidak menunjukkan sebarang simptom. Oleh itu, pemakaian pelitup muka penting untuk elak penyebaran virus secara tidak sengaja kepada golongan yang berisiko.

Oleh itu, kerajaan amat menggalakkan pemakaian
face mask
 terutama sekali untuk individu yang bergejala.

Orang ramai juga perlu memakai pelitup muka jika berada di tempat yang sempit dan sesak seperti dalam pengangkutan awam.

Pemakaian pelitup muka berkesan untuk melindungi individu ketika berada di kawasan yang sukar untuk melaksanakan penjarakan sosial.

Tambahan lagi, kerajaan kini mewajibkan pemakaian pelitup muka di kawasan awam bermula 1 Ogos ini rentetan bilangan kes COVID-19 yang semakin meningkat.

Menurut KKM lagi,
mereka amat mengesyorkan pemakaian pelitup muka
 kerana ia mampu mengurangkan kadar jangkitan virus sebanyak 65%.

Walau bagaimanapun, pemakaian pelitup muka hanyalah berkesan jika dipakai dengan betul. Oleh itu, jom ikuti 3 kesalahan lazim yang orang ramai lakukan ketika memakai pelitup muka.

1. Jangan pakai pelitup muka bawah hidung

Pelitup muka tidak berguna jika anda memakainya di bawah hidung. Sebenarnya, jika anda pakai dengan cara begini, lebih baik jika anda tidak pakai langsung!

Pelitup muka bertujuan untuk menapis udara dan halang partikel berbahaya daripada memasuki sistem pernafasan. Tanpa pelitup muka, udara yang disedut ke dalam paru-paru merupakan udara yang tidak bertapis.

Tujuan utama pemakaian pelitup muka adalah untuk mengehadkan penyebaran titisan air daripada diri sendiri kepada orang lain. Oleh itu,
 jika anda bergejala, pakailah pelitup muka.

3. Jangan turunkan pelitup muka ke bahagian dagu

Menurut KKM, perbuatan ini lebih banyak buruknya daripada baik!

Jika anda ingin buka penutup muka anda, anda disarankan untuk buka terus dan elak daripada menarik
face mask
 ke bahagian dagu.

Permukaan hadapan topeng muka anda mungkin telah dipenuhi dengan virus.

Jika anda sekadar turunkan topeng ke bahagian dagu, besar kemungkinan untuk
virus tersebut masuk ke dalam badan anda melalui rongga hidung dan mulut.

Malahan, terdapat satu lagi
amalan penting yang mungkin ramai sudah lupa iaitu jangan kerap pegang muka anda!

Setelah seharian anda keluar berjalan-jalan, entah apa agaknya permukaan kotor yang anda telah sentuh. Jika ingin lebih selamat, jangan ulang guna pelitup muka yang sama dua kali.

3. Pakai penutup muka dan hidung dengan betul!

Kalau boleh, elakkan daripada memakai penutup hidung dan mulut yang longgar, tidak menutup hidung ataupun nampak sebahagian hidung.

Selain itu, tutup sepenuhnya bahagian dagu dan elak daripada menurunkan pelitup muka ke bahagian bawah dagu jika ingin bercakap.

Cara yang betul ialah pakai sehingga ke atas batang hidung dan tutup bahagian dagu. Pastikan pelitup muka dipakai dengan selesa tanpa ada kawasan yang longgar.

Artikel berkaitan:

Pemakaian pelitup muka bukan ganti penjarakan sosial

Pakai penutup muka bukanlah jaminan anda akan 100 peratus selamat daripada virus korona. Cara yang paling berkesan adalah dengan
mengehadkan perjumpaan anda dengan individu lain.

Selain itu, jangan lupa amalkan:

Penjarakan sosial

Elak jumpa orang yang tidak sihat

Basuh tangan dengan kerap

Guna hand sanitiser jika tidak ada sabun

Pesanan terakhir daripada kami, lebih baik mencegah sebelum terkena!

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Polip Rektum

Definisi

Apa itu Polip Rektum?

Polip rectal adalah kelompok kecil sel-sel yang membentuk garisan kolon. Kebanyakan polip kolon adalah tidak berbahaya. Namun begitu, beberapa polip kolon boleh menjadi kanser kolon, yang sering membawa maut apabila dikesan pada peringkat kemudiannya. Polip boleh jadi sesil atau pedunkulat dan mempunyai pelbagai saiz. Kejadian polip dianggarkan daripada 7% hingga 50%. Jumlah besar itu termasuk polip yang sangat kecil (biasanya polip hiperplastik atau adenoma) yang ditemui semasa autopsi. Bilangan polip sering dalam jumlah yang berganda. Kebanyakannya biasa berlaku dalam rektum.

Apakah kebarangkalian Polip Rektum?

Sesiapa sahaja boleh mendapat polip kolon. Anda mempunyai risiko yang tinggi sekiranya anda berumur lebih 50 tahun, atau terlebih berat badan atau perokok atau mempunyai sejarah peribadi mahupun keluarga yang pernah menghidap polip kolon atau kanser kolon.

Walau bagaimanapun, ia boleh diuruskan dengan mengurangkan faktor-faktor risikonya. Sila berunding dengan doktor anda untuk maklumat lanjut.

Simptom-simptom

Apakah simptom-simptom Polip Rektum?

Dalam kebanyakan kes, polip rektum tidak menimbulkan simptom-simptom dan biasanya ia ditemui semasa rutin ujian saringan kanser kolon. Walau bagaimanapun, sekiranya anda mengalami simptom-simptom, seperti:

Darah dalam najis atau rektum berdarah.

Sakit, cirit birit atau sembelit yang berlarutan lebih daripada seminggu.

Loya atau muntah jika anda mempunyai polip yang besar.

Darah pada tisu tandas anda atau najis yang berselang-seli dengan darah boleh menunjukkan petanda rektum berdarah dan perlu dinilai oleh doktor anda.

Oleh itu, sangat penting untuk menjalani ujian saringan biasa bagi mengesan sebarang polip yang wujud. Apabila polip kolon ditemui pada peringkat awal, ia boleh disingkirkan dengan selamat dan secara keseluruhannya semasa kolonoscopi. Menyingkirkan polip-polip boleh mengurangkan risiko anda mendapat kanser kolon.

Bila saya harus berjumpa doktor?

Diagnosis awal dan rawatan boleh menghentikan polip rektum daripada menjadi semakin teruk, dan mengelakkan kecemasan perubatan lain. Sila maklumkan kepada doktor anda secepat mungkin bagi mengelakkan keadaan serius ini.

Jika anda mengalami sebarang tanda atau simptom seperti yang dinyatakan di atas mahupun sebarang soalan, sila merujuk dengan doktor anda. Setiap tubuh badan seseorang bertindak secara berbeza. Langkah yang terbaik adalah anda berbincang dengan doktor tentang apa yang terbaik bagi situasi anda.

Punca

Apakah punca Polip Rektum?

Para doktor masih tidak mengetahui punca sebenar polip rektum, tetapi polip terhasil daripada pertumbuhan tisu yang tidak normal. Sel-sel yang sihat tumbuh dan dibahagikan dengan cara yang teratur. Mutasi dalam gen tertentu boleh menyebabkan sel-sel untuk terus membahagi walaupun tisu baru tidak diperlukan. Dalam kolon dan rektum, pertumbuhan yang tidak terkawal ini boleh mengakibatkan pembentukan polip. Ia boleh didapati di mana-mana dalam usus besar terutama rektum. Amnya, semakin besar sesuatu polip, semakin tinggi keberangkalian untuk mendapat kanser.

Faktor-faktor Risiko

Apakah yang meningkatkan risiko saya kepada Polip Rektum?

Faktor-faktor yang memainkan peranan dalam pembentukan polip rektum atau kanser termasuklah:

Umur: Kebanyakan mereka yang mendapat polip kolon berumur 50 tahun atau lebih tua.

Keadaan keradangan usus: Seperti kolitis ulseratif atau penyakit Crohn.

Sejarah keluarga: Anda berkemungkinan mendapat polip kolon atau kanser sekiranya anda mempunyai ibu bapa, adik beradik atau anak yang menghidap penyakit ini. Sekiranya ramai ahli keluarga yang menghidap penyakit ini, risiko anda mendapatnya lebih tinggi. Walau bagaimanapun, dalam sesetangah orang, ia tiada kaitan dengan keturunan.

Penggunaan tembakau dan alkohol.

Obesiti dan kurang senaman.

Bangsa: Orang Afrika-Amerika berisiko tinggi untuk mendapat kanser kolon.

Diabetes jenis 2 yang tidak terkawal.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Polip Rektum didiagnosis?

Ujian saringan memainkan peranan penting dalam mengesan polip sebelum ia menjadi kanser. Ujian-ujian ini boleh membantu mengesan kanser kolorektum pada peringkat awal, di mana anda mempunyai peluang baik untuk sembuh.

Kaedah saringan termasuk:

Kolonoscopi: Ia dianggap ujian paling sensitif untuk polip rektum dan kanser. Sekiranya polip dapat dikesan, doktor anda akan menyingkirkan ia sekaligus atau mengambil beberapa sampel tisu (biopsi) untuk dianalisis.

Kolonoscopi virtual (CT kolonografi): Ini merupakan ujian kurang invasif yang menggunakan pengimbas CT untuk melihat kolon anda. Kolonoskopi virtual perlu persediaan usus yang sama seperti kolonoskopi. Sekiranya polip ditemui, anda akan memerlukan kolonoskopi untuk membuangnya.

Sigmoidoskopi fleksibel: Dalam kaedah ini, tiub cahaya yang langsing dimasukkan ke dalam rektum anda untuk memeriksanya dan juga bahagian ketika terakhir kolon anda (sigmoid). Sekiranya polip dikesan, anda akan memerlukan kolonoskopi untuk membuangnya.

Ujian najis: Doktor akan memberikan anda kit ujian dan arahan bagi menyediakan sampel najis. Anda akan memulangkan sampel tersebut kepada pejabat doktor untuk dianalisa, terutamanya untuk menguji microskopik berdarah,

Bagaimana pesakit Polip Rektum dirawat?

Dipercayai bahawa cara terbaik untuk merawat polip rektum adalah dengan menyingkirkannya. Doktor akan menyingkirkan polip anda semasa kolonoscopi. Kemudian, polip-polip ini akan diperiksa di bawah mikroskop untuk melihat jenis polip dan jika terdapat sebarang sel kanser. Doktor biasanya boleh menyingkirkan polip tanpa melakukan pembedahan.

Walau bagaimanapun, anda mungkin memerlukan pembedahan untuk menyingkirkan polip tersebut sekiranya ia bersaiz besar dan tidak boleh dibuang semasa kolonoscopi. Dalam kebanyakan kes, ia boleh dilakukan semasa pembedahan laparoskopik. Jenis pembedahan ini kurang invasif dan menggunakan suatu alatan dipanggil laparoskop. Ia merupakan tiub panjang yang nipis dengan tinggi kepekatan cahaya serta resolusi kamera yang tinggi di hadapannya. Alatan ini dimasukkan melalui satu insisi pada abdomen. Sebaik sahaja pakar bedah anda mempunyai visual usus anda, mereka akan membuang polip dengan menggunakan alat khas.

Ahli patologi atau seseorang yang berkemahiran dalam analisa tisu akan memeriksa polip untuk kanser sel.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Polip Rektum?

Ia dianggap bahawa terdapat beberapa kaedah pengubatan sampingan untuk mengelakkan keadaan ini.

Makan buah-buahan, sayuran dan bijirin penuh.

Kurangkan pengambilan lemak.

Hadkan penggunaan alkohol.

Jangan guna tembakau.

Kekal aktif secara fizikal dan berat badan yang sihat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Masalah Kesihatan disebabkan Pendedahan kepada Bunyi Bising

Pada masa kini, sangat sukar untuk mencari tempat yang sunyi untuk berehat. Anda sentiasa dikelilingi dengan bunyi-bunyi dari motosikal, pembesar suara, alat kerja berat seperti gergaji dan dan drill, mahupun fon telinga. Jika anda bekerja di tempat yang mempunyai pendedahan kerap kepada bunyi kuat, ia boleh merosakkan telinga anda dan membawa kepada masalah telinga seperti tinnitus dan kehilangan pendengaran. Pendedahan berterusan kepada bunyi yang boleh merosakkan sel-sel rambut di telinga anda. Jadi bagaimana untuk mencegahnya?

Tinnitus

Tinnitus berlaku di telinga bila mana orang akan mendengar bunyi khayalan atau denyutan dalam telinga atau kepala mereka. Bunyi ini boleh jadi lembut atau keras, bernada tinggi atau rendah. Anda mungkin mendengarnya pada salah satu atau kedua-dua telinga. Jika anda mempunyai tinnitus, anda juga mungkin mendengar:

Bunyi mengaum

Bunyi berdesing

Bunyi berwisel

Bunyi berdesit

Jika anda mendapat tinnitus, anda mungkin mengalami pendengaran bunyi menjengkelkan yang sebenarnya tidak wujud. Walaupun anda mendengar bunyi dalam telinga anda, tidak ada sumber bunyi luar.

Tinnitus boleh menjadi menjengkelkan dan menggeramkan anda. Kadangkala, bunyi yang anda dengar boleh mengganggu pendengaran bunyi sebenar di sekeliling anda. Tinnitus boleh berlaku dengan kemurungan, kebimbangan dan tekanan.

Kehilangan pendengaran

Penuaan dan pendedahan kronik kepada bunyi yang kuat adalah faktor-faktor penting yang menyumbang kepada kehilangan pendengaran. Pekerjaan yang melibatkan pendedahan kepada bunyi yang kuat daripada persekitaran kerja juga boleh membawa kepada kerosakan di dalam telinga anda. Faktor-faktor lain, seperti tahi telinga yang berlebihan, boleh menghalang telinga mencerap bunyi buat sementara waktu.

Bagaimana untuk mengelakkan masalah pendengaran?

Pakai perlindung pendengaran

Jika anda akan berada dekat dengan sumber bunyi yang kuat, pakai perlindung telinga:

Penyumbat telinga: Peralatan berguna ini biasanya dibuat daripada span atau getah. Biasanya boleh dimasukkan ke dalam lubang telinga anda dan mengurangkan bunyi sebanyak 15 hingga 30 desibel. Jika anda tidak dapat mencari yang sesuai dengan saluran telinga anda dengan selesa, anda boleh membuat tempahan khas. Sesetengah penyumbat telinga
mengurangkan tahap bunyi sama rata pada semua frekuensi, berguna untuk mereka yang perlu memperlahankan bunyi tetapi tidak berubah frekuensi, seperti pemuzik.

Alat pelindung telinga. Jika anda tidak suka perasaan seperti mempunyai sesuatu dalam saluran telinga anda, anda boleh beralih menggunakan alat pelindung telinga. Ia boleh disesuaikan dengan telinga anda dengan selesa dan juga masih berkesan.

Anda juga boleh memakai kedua-dua penyumbat telinga dan pelindung telinga untuk perlindungan tambahan.

Jangan
 mengambil satu lagi sedutan rokok
– ia mungkin memberi kesan kepada pendengaran anda! Pelbagai statistik pada tahun-tahun baru menunjukkan bahawa perokok mempunyai risiko 70% lebih tinggi untuk mendapat beberapa masalah pendengaran berbanding bukan perokok.

Keluarkan tahi telinga dengan betul.
Tahi telinga melindungi telinga dari habuk, zarah asing, mikroorganisma dan air. Apabila anda membersihkan telinga anda dengan Q-tip, anda secara tidak sengaja boleh menolak tahi telinga dengan lebih mendalam, menyebabkannya tersumbat. Pembentukan tahi telinga adalah salah satu sebab biasa kehilangan pendengaran sementara.

Semak ubat-ubatan untuk risiko masalah pendengaran.
Kira-kira 200 ubat-ubatan boleh merosakkan pendengaran, termasuk sesetengah antibiotik dan ubat-ubatan melawan kanser. Dos aspirin yang tinggi juga boleh membahayakan telinga anda. Jika anda mengambil ubat-ubatan preskripsi, periksa dengan doktor anda untuk memastikannya tidak mempunyai kesan sampingan pada pendengaran anda. Jika anda perlu mengambil ubat yang boleh membahayakan telinga anda, pastikan doktor anda memeriksa pendengaran dan kestabilan pergerakan anda sebelum dan semasa rawatan anda.

Jalani ujian pendengaran.
Bu
at temu janji untuk mendapatkan ujian pendengaran jika anda:

Mempunyai saudara terdekat dengan kehilangan pendengaran

Mempunyai masalah mendengar perbualan

Sering mendengar bunyi kuat secara berterusan

Sering mendengar bunyi berdenyut dalam telinga anda


Payudara Fibrosistik, Adakah Ia Satu Kondisi Yang Berkaitan Dengan Kanser?

Definisi

Apa itu Payudara Fibrosistik?

Apa itu Payudara Fibrosistik terdiri daripada tisu seperti benjolan atau tekstur seperti tali.

Doktor menyatakan tisu payudara ini sebagai nodular atau glandular / kelenjar.

Payudara Fibrosistik adalah kurang lazim berlaku.

Lebih daripada sebahagian wanita mengalami perubahan Payudara Fibrosistik dalam kehidupan mereka.

Perubahan payudara yang dikategorikan sebagai fibrosistik
 dikira normal.

Walaupun kebanyakan wanita yang mendapat apa itu Payudara Fibrosistik tidak mengalami sebarang simptom, sesetengah wanita mengalami sakit payudara, rasa sakit apabila ditekan dan benjolan – terutama pada bahagian atas dan luar payudara.

Simptom payudara lebih cenderung menyebabkan gangguan kepada wanita sebelum menstruasi.

Penjagaan diri biasanya boleh melegakan ketidakselesaan akibat Payudara Fibrosistik.

Apa risiko Payudara Fibrosistik?

Apa itu Payudara Fibrosistik adalah sangat lazim berlaku.

Ia boleh menjejaskan pesakit pada semua peringkat usia.

 Ia boleh diatasi dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom

Apa simptom Payudara Fibrosistik?

Simptom lazim bagi Payudara Fibrosistik ialah:

Benjolan pada payudara atau kawasan mengeras yang cenderung untuk bercampur dengan tisu payudara sekitarnya.

Sakit payudara secara keseluruhan
.

Benjolan payudara yang berubah saiz bersama kitaran menstruasi.

Cecair puting berwarna hijau atau coklat gelap, tiada darah yang keluar tanpa tekanan atau dengan cara memicit.

Perubahan payudara kelihatan sama pada kedua-dua payudara.

Kesakitan atau benjolan payudara meningkat secara bulanan daripada pertengahan kitaran sehingga sehari sebelum menstruasi.

Perubahan Payudara Fibrosistik berlaku kepada wanita berusia 20 hingga 50-an.

Jarang sekali berlaku kepada wanita selepas menopaus,
kecuali mereka sedang menjalani terapi hormon
.

Terdapat beberapa simptom yang tidak disenaraikan di atas.

Jika anda mempunyai sebarang persoalan berkaitan simptom, sila berunding dengan doktor anda.

Bila saya harus berjumpa doktor?

Anda perlu menghubungi doktor anda jika anda mengalami perkara berikut:

Anda mendapati benjolan payudara baru atau bahagian menebal yang jelas.

Bahagian khusus yang menyebabkan kesakitan berterusan atau sakit yang semakin teruk.

Perubahan payudara kekal selepas waktu haid anda
.

Doktor akan  menilai benjolan payudara tetapi ia kelihatan semakin besar atau tiada perubahan.

Punca

Apa punca Payudara Fibrosistik?

Apa punca Payudara Fibrosistik masih tidak diketahui, tetapi pakar mengesyaki ia adalah disebabkan oleh hormon reproduktif –
terutamanya estrogen
 – memainkan peranan.

Perubahan paras hormon semasa kitaran menstruasi akan menyebabkan ketidakselesaan payudara dan bahagian benjolan terasa sakit jika disentuh, luka dan bengkak.

Perubahan Payudara Fibrosistik lebih cenderung untuk menyebabkan gangguan sebelum anda haid dan kesakitan serta benjolan akan hilang atau berkurang apabila haid anda bermula.

Apabila diperiksa di bawah mikroskop, tisu Payudara Fibrosistik meliputi komponen berbeza seperti:

Cecair yang memenuhi kantung bulat atau bujur (cyst).

Tisu fibrous seperti parut yang jelas (fibrosis).

Sel terlebih tumbuh (hyperplasia) pada saluran susu atau tisu yang menghasilkan susu (lobule) pada payudara.

Lobule payudara membesar (adenosis).

Faktor Risiko

Apa faktor risiko Payudara Fibrosistik?

Apa punca Payudara Fibrosistik dan faktor risikonya
dikatakan berkaitan dengan estrogen
 – hormon yang membentuk karakter jantina perempuan (seperti payudara) dan diperlukan untuk reproduktif.

Tetapi, Payudara Fibrosistik tidak meningkatkan risiko anda untuk mendapat kanser payudara.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Payudara Fibrosistik didiagnosis?

Ujian untuk menilai keadaan anda ialah:

Pemeriksaan payudara klinikal
. Doktor akan memeriksa bahagian yang tidak normal dengan memeriksa payudara dan kelenjar limfa pada bahagian bawah leher dan bawah lengan secara visual dan manual. Jika sejarah perubatan dan pemeriksaan klinikal menunjukkan perubahan payudara yang normal, tiada ujian tambahan akan dilakukan. Jika doktor menjumpai benjolan baru dan mengesyaki perubahan Payudara Fibrosistik, anda perlu hadir semula selepas beberapa minggu kemudian, selepas haid anda, untuk menjalani pemeriksan payudara lain. Jika perubahan kekal, anda perlu melakukan mammogram atau ultrasound.

Jika doktor mengesan benjolan payudara atau penebalan yang jelas pada payudara anda, anda perlu menjalani mammogram diagnostik – pemeriksaan X-ray yang menumpukan pada kawasan khusus payudara anda. Ahli radiologi akan memeriksa kawasan tersebut apabila mentafsirkan mammogram.

Ultrasound menggunakan gelombang bunyi untuk menghasilkan imej payudara anda dan ia biasanya dilakukan bersama mammogram. Jika anda berusia sebelum 30 tahun, anda mungkin perlu melakukan ultrasound berbanding mammogram. Ultrasound lebih baik untuk menilai tisu payudara padat bagi wanita muda – tisu padat dengan lobule, saluran dan tisu penghubung (stroma). Ultrasound boleh membantu doktor membezakan cyst yang dipenuhi cecair dan ketulan pepejal.

Aspirasi jarum halus. Bagi benjolan yang kelihatan seperti cyst, doktor akan melakukan aspirasi jarum halus untuk melihat cecair tersebut boleh dikeluarkan daripada benjolan itu atau tidak. Prosedur ini boleh dilakukan di bilik rawatan. Aspirasi jarum halus boleh mengecutkan cyst dan meredakan ketidakselesaan.

Biopsi payudara.
 Jika keputusan mammogram dan ultrasound normal
, tetapi doktor anda masih mengesyaki benjolan tersebut, anda mungkin akan dirujuk kepada pakar bedah payudara untuk menentukan sama ada anda perlu melakukan biopsi payudara pembedahan atau tidak. Biopsi merupakan prosedur untuk membuang sampel kecil tisu payudara bagi analisis mikroskopi. Jika terdapat bahagian yang mencurigakan semasa pemeriksaan pengimejan, ahli radiologi mencadangkan biopsi dipandu ultrasound atau biopsi sterostatik, menggunakan mammografi untuk menentukan lokasi tepat untuk biopsi.

Bagaimana pesakit Payudara Fibrosistik dirawat?

Jika anda tidak mengalami simptom, atau simptom anda sederhana, tiada rawatan diperlukan bagi Payudara Fibrosistik.

Kesakitan melampau atau bersaiz besar bersama Payudara Fibrosistik mungkin memerlukan rawatan.

Pilihan rawatan bagi cyst payudara ialah
:

Aspirasi jarum halus. Doktor menggunakan jarum halus untuk mengeluarkan cecair daripada cyst. Membuang cecair akan mengesahkan benjolan tersebut merupakan cyst, sekaligus mengecutkan cyst dan melegakan ketidakselesaan.

Pengasingan pembedahan. Jarang sekali pembedahan diperlukan untuk membuang benjolan seperti cyst berterusan yang tidak pulih selepas aspirasi berulang dan pantauan teliti atau ciri-ciri yang membimbangkan doktor anda semasa pemeriksaan klinikal.

Contoh pilihan rawatan bagi kesakitan payudara ialah
:

Ubat tahan sakit di luar kaunter seperti acetaminophen (Tylenol, dan lain-lain) atau ubat anti inflamasi bukan steroid (NSAIDs), seperti ibuprofen (Advil, Motrin IB, dan lain-lain) atau ubat preskripsi

Kontraseptif oral, merendahkan paras hormon berkaitan kitaran dan perubahan Payudara Fibrosistik.


Alololo... Si Kakak Cemburu Bila Lahir Adik Baru, Apa Ibu Bapa Perlu Buat?

Hubungan antara adik beradik perlulah dijaga dengan baik agar tidak timbul rasa tidak puas hati dalam kalangan mereka.

Situasi ini sering kali akan terjadi apabila seorang anak mula terima kehadiran adik baru yang dirasakan hanya mengganggu.

Buat ibu bapa,
jangan pula sangka perasaan si abang atau kakak ini adalah tidak normal
 kerana ia adalah lumrah kehidupan biasa.

Persoalannya, apa yang ibu bapa perlu buat? Jom ikuti artikel ini!

Hubungan antara adik beradik yang rumit…

Sebenarnya, hubungan antara adik beradik ini adalah satu ikatan yang suci lagi murni meskipun kadangkala berlaku ketidaksefahaman.

Ini lebih-lebih lagi jika mereka masih di usia muda dan masih belum mengerti akan kepentingan hubungan yang rumit ini.

Pada mulanya, anak yang sulung pasti akan berasa bahawa hanya dirinya satu-satunya putera atau puteri ibu bapa mereka.

Namun dengan kehadiran ahli baru dalam keluarga kecil itu, maka akan tercetuslah perasaan cemburu di dalam hati.

Ia tentu sahaja didalangi oleh rasa tidak puas hati
 ekoran perhatian mungkin akan lebih ditumpukan kepada adik mereka.

Ya, ia adalah normal namun perlu diuruskan dengan baik oleh ibu bapa! Bagaimana?

Apa ibu bapa perlu buat mengenainya?

Kunci untuk menjaga hubungan antara adik beradik dalam kalangan anak-anak adalah terletak pada ibu bapa mereka sendiri.

Perasaan tidak puas hati itu mungkin
 tidak boleh dielak namun boleh diurus dengan baik oleh ibu bapa
. Ini caranya:

#1. Jangan marah jika anak cemburu

Pertama sekali, ibu bapa
tidak sepatutnya marah kepada si anak yang sedang rasa cemburu
 terhadap anak yang lain.

Ia adalah satu perasaan yang normal dan boleh ditangani dengan cara menerima perasaan itu dengan hati terbuka.

Katakan kepada yang sulung bahawa mereka juga adalah permata dalam kehidupan anda dan tidak akan terganti dengan lain.

#2. Elakkan membandingkan anak-anak

Si adik mungkin cenderung lebih comel, cerdas atau cergas berbeza dengan abangnya kerana tidak semua anak berkebolehan yang sama.

Oleh itu,
 jangan sesekali mengatakan bahawa seorang anak lebih bagus berbanding yang lain
 kerana inilah punca rasa cemburu hadir.

Sebaliknya, pintalah untuk mereka membandingkan segala pencapaian dengan diri mereka sendiri yang terdahulu dan lihatlah perubahannya.

#3. Bahagikan tanggungjawab seratanya

Lantaran rasa cemburu, mungkin akan berlakunya pembulian dalam kalangan adik beradik, dan si kecil cenderung menjadi mangsa.

Jika ini berlaku,
 jangan pula anda hanya menghukum yang sulung
 hanya kerana pada dasarnya memang mereka bersalah.

Usah wujudkan situasi ‘siapa yang mula dulu’ sebaliknya nasihat kedua-duanya agar tidak lagi mengulangi perbuatan tersebut.

#4. Gelarkan anak dengan cara yang betul

Dalam kalangan masyarakat kita, gelaran seperti Along, Angah, Achik dan seterusnya adalah gelaran yang sangat bagus.

Ia tidak akan mewujudkan rasa tidak puas hati berbeza jika kita menggelarkan si adik dengan nama
 yang akan mendatangkan rasa cemburu
.

Elakkan memanggil yang kecil dengan nama seperti ‘Cantik’, ‘Comel’ dan lain-lain, yang hanya akan membuat si sulung kecil hati.

Walau bagaimanapun, panggilan manja merupakan sesuatu yang opsyenal. Penerimaannya mungkin berbeza dari satu individu ke individu yang lain.

#5. Luangkan masa anda dengan baik

Akhir sekali, ibu bapa tidak harus hanya meluangkan masa untuk bermain atau berbicara dengan seorang anak itu sahaja.

Sebaliknya, luangkan masa dengan kesemua mereka untuk mengelakkan rasa cemburu gara-gara terabai dan menyepi.

Apa kata kalian sekalikan kesemua anak di dalam setiap aktiviti yang dilakukan untuk mewujudkan
suasana hubungan antara adik beradik yang aman lagi harmoni
.

Konklusinya, ibu bapa akan memegang kunci utama kepada kesejahteraan hubungan di antara anak-anak.

Kuasailah ilmu keibubapaan dengan baik agar kehidupan kekeluargaan anda senantiasa aman, sihat dan sejahtera.


Neuron Otak yang Mengawal Selera Makan Secara Semula Jadi

Fungsi makanan bukan sahaja untuk menghilangkan rasa lapar, bahkan ia diperlukan untuk sumber survival kehidupan. Pemakanan dengan jumlah yang disarankan bukan sahaja memberi kesan yang baik terhadap kesihatan, malah mencegah daripada sebarang komplikasi kesihatan serius akibat daripada tabiat pemakanan yang buruk. Berdasarkan penemuan kajian yang baharu, pengambilan jumlah makanan mengikut keperluan boleh diusahakan berpandukan rangsangan neuron dalam otak. Satu kajian yang dijalankan ke atas tikus menunjukkan kewujudan sel-sel otak yang menghalang dorongan atau impuls haiwan untuk makan. Kajian yang diterbitkan dalam jurnal
Neuron
 menunjukkan sel-sel ini memainkan peranan dalam mengawal selia memori, selain menjadi sebahagian litar bahagian otak yang lebih besar yang menggalakkan pemakanan secara seimbang.

Sebelum ini, para penyelidik berfikir bahawa makan sebagai satu proses yang bersifat refleks dan automatik. Haiwan menghidu atau melihat snek yang menarik dan tanpa ragu-ragu, memakan snek tersebut. Walau bagaimanapun, gambaran yang semakin terperinci kini muncul di mana proses mental memaklumkan keputusan haiwan untuk sama ada mengambil atau menolak makanan tersebut. Bagi seseorang manusia, kemungkinan mereka boleh menangguhkan selera makan berpandukan pemikiran, niat atau monolog dalaman sendiri yang boleh dikawal. Walaupun mamalia lain mungkin tidak mempunyai monolog dalaman yang sama, terdapat sebab untuk mengesyaki bahawa tabiat makan mereka turut melibatkan kognisi yang kompleks. Sebagai contoh, penyelidikan telah menunjukkan bahawa kecacatan yang berlaku pada hippocampus – kawasan otak yang terlibat dalam ingatan – dapat mengubah tingkah laku makan, menunjukkan bahawa pengalaman masa lalu mempengaruhi tarikan haiwan terhadap makanan.

Berdasarkan kajian lepas tersebut, seorang penyelidik, Estefania Azevedo bersama-sama dengan rakan penyelidik yang lain telah mengenal pasti sekumpulan sel hippocampal yang dikenali sebagai neuron hD2R yang menjadi aktif apabila tikus diberi makan. Pasukan penyelidik juga menemui bahawa apabila neuron ini dirangsang, tikus makan dengan jumlah yang lebih sedikit; dan apabila neuron tersebut dihentikan, tikus makan dengan lebih banyak. Secara ringkasnya, neuron hD2R memberi respon terhadap kehadiran makanan dengan mencegah haiwan daripada memakan makanan tersebut.

Azevedo menyatakan, walaupun haiwan biasanya mendapat manfaat daripada makan snek yang berada di hadapan mereka, dalam beberapa keadaan, ia berguna untuk mengekalkan kekangan dan halangan makan. Sebagai contoh, sekiranya haiwan baru sahaja habis makan, mencari sumber makanan lain adalah berisiko dan tidak perlu kepada mereka, kerana kelakuan mencari makanan akan mendedahkan mereka kepada pemangsa. Neuron yang baru ditemui ini dilihat membantu haiwan untuk berhenti mencari makanan apabila ianya tidak lagi menjadi kewajipan terhadap mereka. Kata Azevedo lagi, sel-sel ini mengekalkan haiwan daripada terlebih makan dan memperlihatkan bahawa makan dengan banyak akan kurang memberi manfaat kepada mereka, justeru menyesuaikan hubungan haiwan dengan makanan.

Eksperimen selanjutnya menunjukkan bahawa neuron hD2R menerima input dari korteks entorhinal, yang memproses maklumat deria, dan menghantar output ke septum, yang terlibat dalam pemberian makanan. Cara pertama untuk mengenal pasti litar otak ini, para penyelidik menyimpulkan bahawa neuron berfungsi sebagai pusat pemeriksaan di antara penginderaan makanan dan kelakuan makan makanan tersebut. Bersama dengan analisis litar neural lain, kajian ini menunjukkan bahawa otak mempunyai mekanisme yang rumit untuk penyesuaian selera makan yang baik. Manakala, beberapa sistem membantu haiwan untuk mengingat dan mencari makanan, yang lain pula menghalang pengambilan makanan.

Menurut Azevedo lagi, kajian mereka tersebut menunjukkan bahagian otak terlibat dalam pemprosesan kognitif dan pembentukan memori memberi kesan terhadap kelakuan pemakanan.  Oleh itu, adalah tidak mustahil jika manusia mampu mempelajari untuk mengubah hubungan mereka terhadap makanan.


Menangis Bantu Atasi Kesedihan

Kematian seseorang yang kita cintai dan sayangi adalah satu pengalaman paling beremosi yang kita semua akan rasai. Jadi, ia bukan sesuatu yang pelik apabila kematian itu diiringi dengan tangisan air mata kerana sebenarnya menangis bantu atasi kesedihan.

Menangis adalah satu tindak balas semula jadi terhadap kehilangan dan kesedihan. Tidak semua individu akan mengalirkan air mata apabila berdepan kesedihan, dan seandainya ada tanggisan, tangisan mereka itu mungkin lebih sedikit daripada apa yang dijangka individu di sekeliling mereka.

Walaupun tangisan adalah bahagian penting dalam tahap-tahap kesedihan bagi kebanyakan individu, kekurangan air mata bukanlah satu petanda masalah. Kerana setiap individu adalah berbeza. Terdapat individu yang cenderung untuk menangisi apa juga situasi yang melibatkan emosi dan sistem saraf bertindak balas terhadap tekanan, khususnya kesedihan.

Air mata sebagai ubat

Beberapa manfaat air mata mungkin mempunyai kaitan biologi. Apabila kita mengalami gangguan emosi yang teruk seperti kehilangan individu yang kita sayang, tubuh kita akan menghasilkan sejumlah bahan biokimia kuat yang dapat memberikan penyembuhan.

Bahan biokimia tersebut adalah sama seperti heroin dan morfin, dan air mata adalah salah satu cara bahan biokimia ini diedarkan ke dalam tubuh. Air mata membawa bahan biokimia ini ke permukaan bola mata kita, di mana ia akan diserap dan berfungsi untuk melegakan kesakitan emosi. Ini secara tidak langsung, menjadi penjelasan paling baik, mengapa sesetengah individu akan berasa lebih baik selepas mengalirkan air mata.

Apa yang akan berlaku jika anda menahan tangisan?

Jika terdapat individu yang tidak dapat mengeluarkan air mata walaupun mereka amat berkeinginan untuk menangis, ini bermakna mereka telah menolak ubatan paling mujarab yang dapat meredakan tekanan. Kajian juga membuktikan bahawa menangis mungkin cara untuk menyingkirkan bahan yang dapat mengganggu emosi dan tahap kesejahteraan diri.

Terus menangis

Masih terus menangis dan bersedih mungkin akan mendatangkan kebimbangan pada individu di sekeliling, termasuk juga kepada individu yang menangis itu sendiri. Walau bagaimanapun, jangan dianggap ia sebagai petanda bahawa individu tersebut akan terus mengalami kejatuhan dan bersedih.

Perasaan berduka dan bersedih merupakan satu petanda bahawa anda akan kembali bangun, dan sedang melalui fasa yang paling sukar. Sentiasa ingatkan diri sendiri bahawa anda boleh melakukannya. Air mata adalah tanda kasih sayang dan semangat yang baik.

Oleh itu, jika anda sedang memberi sokongan kepada individu yang sedang bersedih dan berduka, adalah amat penting untuk memberikan persekitaran yang selamat agar mereka dapat menjadi diri mereka sendiri. Jangan menilai seorang individu berdasarkan jumlah air mata, kerana ia adalah berbeza bagi setiap individu.


Kekurangan Vitamin K Dalam Kalangan Bayi

Vitamin K amat penting untuk membekukan darah. Jika darah anda tidak boleh membeku dengan betul, pendarahan yang tidak terkawal boleh berlaku.

Apa akan jadi jika bayi saya kurang vitamin K?

Semua kanak-kanak dilahirkan dengan amaun vitamin K yang rendah. Walaupun amaun vitamin K ini digunakan dengan cepat dalam beberapa hari terawal selepas kelahiran bayi, namun selalunya ia mencukupi untuk menghentikan pendarahan. Walau bagaimanapun, masih terdapat sesetengah bayi baru lahir yang mengalami pendarahan kekurangan vitmain K (VKDB). Bayi-bayi ini kurang vitamin K untuk membekukan darah mereka.

Jika anak anda kekurangan vitamin K, mereka mungkin tanpa dijangka mengalami lebam atau berdarah. Ini boleh berlaku dalam masa 12 minggu terawal lahir. Tanda amaran awal adalah pendarahan daripada hidung atau mulut, atau pendarahan daripada tunggul atau dasar tali pusat.

Pun begitu, sesetengah bayi yang mengalami VKDB tidak menunjukkan tanda-tanda awal sebegini. Perdarahan pertama yang mungkin bahaya akan memasuki otak atau usus. Kes pendarahan sebegini adalah dari dalaman, jadi anda sukar untuk mengetahui sama ada anak anda mengalami masalah tersebut ataupun tidak. Pendarahan sebegini boleh mengancam nyawa.

Pendarahan kekurangan vitamin K

Terdapat tiga jenis VKBD:

VKDB awal: Pendarahan berlaku dalam 24 jam terawal selepas lahir

VKDB klasik: Pendarahan berlaku dalam minggu terawal selepas lahir

VKDB lewat: Pendarahan berlaku apabila bayi anda berusia 2 minggu hingga 12 minggu

Bayi yang menyusu badan adalah lebih cenderung untuk mendapat VKDB berbanding bayi yang minum susu formula kerana susu formula diperkaya dengan vitamin K pada tahap tinggi, berbanding khasiat yang ditemui secara semula jadi dalam susu ibu. Mengambil makanan yang kaya dengan vitamin K akan memberikan sedikit kesan atau tiada kesan kepada amaun vitamin K yang ada dalam susu ibu. Walau bagaimanapun, anda tidak perlu untuk menukar kepada susu formula. Cuma, doktor menyarankan supaya semua bayi untuk mengambil vitamin K semasa lahir, ini termasuklah juga bayi yang menyusu susu formula.

Bagaimana bayi saya boleh mengambil vitamin K?

Doktor menyarankan bayi perlu mengambil dos vitamin K melalui suntikan. Inilah cara yang berkesan dan efektif untuk melindungi bayi anda daripada VKDB. Jika anda pilih vitamin K melalui titisan, anda perlu memastikan yang bayi anda mengambil kesemua dos tersebut. Bilangan titisan yang bayi perlukan bergantung kepada sama ada mereka menyusu badan ataupun formula. Bayi memerlukan:

3 dos oral vitamin K jika mereka menyusu badan

2 dos oral vitamin K jika mereka minum susu formula

Walaupun VKDB adalah jarang berlaku, namun ia amat berbahaya dan boleh membawa maut. Sementara tiada bukti saintifik yang menyarankan vitamin K boleh membahayakan bayi, namun manfaatnya kepada kesihatan adalah jelas. Jadi, memandangkan kebaikannya lebih banyak daripada keburukan (jika ada), kesemua ibu bapa perlu memastikan bayi mereka mengambil dos vitamin K.


Aorta (Pembedahan)

Definisi

Apa itu Pembedahan Aorta?

Pembedahan aorta adalah suatu keadaan yang mengancam nyawa di mana pendarahan berlaku ke dalam lapisan dinding aorta dan menjadikan aorta sentiasa tertarik.

Aorta adalah arteri yang terbesar dan membawa darah dari jantung. Ia dibahagikan ke dalam aorta menaik, gerbang aorta penyambung, dan aorta menurun. Bergantung kepada di mana pembedahan yang berlaku di sana, terdapat dua jenis pembedahan aorta:

Jenis A melibatkan aorta menaik dan gerbang aorta yang menyambungkan. Ia adalah lebih biasa dan memerlukan perhatian perubatan dengan segera.

Jenis B melibatkan menurun

Apakah kebarangkalian Pembedahan Aorta?

Pembedahan aorta adalah lebih biasa di kalangan lelaki berusia 60 hingga 70 tahun tetapi boleh memberi kesan kepada sesiapa pun seawal usia 40. Ia boleh menjadi bencana dan menyebabkan kematian secara tiba-tiba atau kegagalan jantung.

Simptom-simptom

Apakah simptom-simptom Pembedahan Aorta?

Dalam kebanyakan kes, pembedahan aorta bermula tiba-tiba dengan gejala termasuk rasa tajam, sakit dada di bawah tulang dada (sternum) dan pergi ke bahu, leher, lengan, dan di antara tulang belikat atau di belakang. Sakit secara tiba-tiba dan boleh menjadi teruk.

Gejala lain termasuk sesak nafas, berpeluh, kekeliruan, pengsan, pening, dan kebimbangan. Tekanan darah tinggi, kadar jantung yang cepat, berbeza bacaan tekanan darah di kedua-dua lengan, getaran jantung yang baru dan tidak seragam, kegagalan buah pinggang, strok, dan serangan jantung boleh berlaku.

Mungkin ada beberapa tanda-tanda atau gejala-gejala tidak disenaraikan di atas. Jika anda mempunyai sebarang kebimbangan mengenai gejala, sila berunding dengan doktor anda.

Bila saya harus berjumpa doktor?

Pembedahan aorta boleh membawa maut. Jika anda mempunyai sebarang tanda-tanda atau gejala-gejala yang disenaraikan di atas atau sakit dada berat, pengsan atau sesak nafas secara tiba-tiba, sila berunding dengan doktor anda atau perkhidmatan kesihatan tempatan anda dengan segera.

Punca

Apakah Punca Pembedahan Aorta?

Lapisan dalaman yang lemah membolehkan darah menolak lapisan aorta dinding dalaman dan luaran. Puncanya tidak diketahui, tetapi pembedahan aorta biasanya dikaitkan dengan tekanan darah tinggi (tekanan darah tinggi) dan aterosklerosis. Ia juga berlaku dengan gangguan tisu perantara seperti Marfan dan sindrom Ehlers-Danlos.

Jangkitan seperti sifilis jarang boleh menyebabkan aneurisme (bonjolan arteri), yang mungkin memerlukan pembedahan.

Faktor-faktor Risiko

Apakah yang meningkatkan risiko saya kepada Pembedahan Aorta?

Terdapat banyak faktor-faktor risiko untuk pembedahan aorta, seperti:

Tekanan darah tinggi;

Arteriosclerosis;

Aneurysm;

Injap aorta rosak;

Penyambungan aorta;

Penyakit genetik seperti sindrom turner, sindrom Marfan, selain penyakit tisu penghubung (sindrom Ehlers-Dârlos, sindrom Loeys – Dietz), dan keradangan (arteritis sel gergasi dan sifilis).

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Pembedahan Aorta didiagnosis?

Jika doktor mengesyaki pembedahan aorta berdasarkan sejarah kesihatan anda dan pemeriksaan fizikal, ujian tambahan mungkin termasuk tomografi berkomputer (CT), MRI, atau transesophageal echocardiography.

Dalam echocardiography transesophageal, doktor meletakkan probe ke dalam mulut dan ke bawah esofagus untuk mendapatkan pandangan khas aorta.

MRI menggunakan medan magnet untuk melihat aorta.

Dalam angiografi, doktor meletakkan tiub nipis (kateter) ke dalam arteri kaki  sehingga aorta dan menyuntik pewarna untuk mengambil gambar aorta.

Bagaimana pesakit Pembedahan Aorta dirawat?

Rawatan bergantung kepada di mana pembedahan itu.

Jenis pembedahan A melibatkan aorta menaik; Jenis B bermakna pembedahan aorta menurun. Pembedahan digunakan untuk pembedahan jenis A. Sebarang koyakan dalam aorta dijahit bersama-sama begitu juga dengan tepi dinding dibedah.

Jenis pembedahan B memerlukan rawatan perubatan (kawalan tekanan darah) untuk tekanan yang lebih rendah dalam aorta.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Pembedahan Aorta?

Gaya hidup berikut dan rawatan rumah mungkin membantu anda menghadapi pembedahan aorta:

mengawal tekanan darah anda. Kebanyakan pembedahan aorta berlaku pada orang dengan tekanan darah tinggi lama.

Mengikuti diet rendah garam, senaman, dan mengurangkan berat badan.

Jangan merokok.

Memakai tali pinggang untuk mengelakkan kecederaan dada.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Makan Sekali Sehari RAHSIA Panjang Umur? Ketahui Kebaikan Dan Risikonya

Tahukah anda, diet makan pada kuantiti yang sedikit bukan sahaja boleh melindungi individu daripada pelbagai jenis penyakit kronik, tapi juga merupakan rahsia kelanjutan usia yang tidak diketahui umum.

Pelbagai jenis kajian pernah dijalankan bagi memahami proses biologi yang boleh menyumbang kepada kebaikan fisiologi ini.

Rumusannya mudah. Jika anda ingin hidup lama, kawal pengambilan kalori harian anda.

Pada tahun 2012, seorang doktor perubatan, Yoshinori Nagumo telah menulis sebuah buku yang bertajuk “Being Hungry Makes You Healthy: One Meal a Day and You’ll Look 20 Years Younger!”.

Secara ringkasnya, ia boleh diterjemahkan kepada “
Rasa Lapar Boleh Membuatkan Anda Sihat
: Makan Satu Hidangan Sehari Dan Anda Akan Kelihatan Muda 20 Tahun”.

Menariknya, buku tersebut bukan sahaja membentangkan isi berkaitan dengan kebaikan makan sekali sehari (OMAD) untuk kelihatan awet muda.

Ia juga boleh membantu untuk mengekalkan kesihatan anda pada tahap yang optimum.

Teruskan membaca jika anda ingin tahu dengan lebih lanjut mengenainya.

Bagaimana cara mudah untuk saya makan sekali sehari?

Terdapat pelbagai kaedah yang boleh dilakukan untuk memudahkan pelaksanaan OMAD.

Walau bagaimanapun, sekiranya anda tidak pernah mencuba diet ini, lebih baik jika anda
mengurangkan kekerapan makan secara perlahan-lahan
 sehingga selesa dengan pengambilan makanan sehari sekali.

Anda boleh berpuasa kalori terlebih dahulu (tidak makan namun boleh ambil minuman tidak berkalori) sebagai pemanas badan.

Terdapat individu yang berpuasa 12 jam, ada yang selesa berpuasa 16 jam dan jika sudah biasa, ada yang berpuasa selama 20 jam.

Baki selebihnya merupakan ‘waktu makan’,
pengambilan kalori boleh dibuat berdasarkan kepada sasaran pengamal
.

Jika badan sudah boleh beradaptasi dengan keadaan tersebut, anda boleh mengamalkan OMAD.

Setiap individu mempunyai waktu makan tersendiri semasa melakukan OMAD.

Namun, kebanyakan daripada pengamal diet makan satu hidangan di antara pukul 4 petang hingga 8 malam.

Jika anda mempunyai masalah
penyakit kronik seperti kencing manis dan sebagainya
, anda dinasihatkan untuk merujuk kepada doktor terlebih dahulu.

Segelintir pesakit perlu mengamalkan pemakanan seperti yang disarankan oleh pakar diet.

Kualiti hidup terjamin dan pengamal boleh menikmati kelanjutan usia

Kajian haiwan menunjukkan amalan berpuasa dan yang sewaktu dengannya boleh memberikan kebaikan kepada tahap kesihatan sistem saraf.

Ia juga boleh menyumbang kepada kelanjutan usia!

Apa yang anda perlu faham berkenaan dengan
OMAD adalah ia bukannya sejenis diet yang sesuai diamalkan
 dalam satu jangka masa panjang.

Ia boleh dianggap sebagai pemangkin kepada usaha seseorang untuk menurunkan berat badan.

Walau bagaimanapun, bagi segelintir individu, sasaran untuk melakukan amalan pemakanan ini untuk satu tempoh masa yang panjang agak tidak realistik.

Maka, kebanyakan individu yang ingin menurunkan berat badan sering memulakan rutin diet mereka dengan OMAD.

Selepas badan mereka sudah mula
membakar lemak kesan daripada pengambilan kalori rendah
, mereka akan menukar pelan pemakanan kepada diet yang lebih memberikan kebebasan waktu makan.

Ada yang mungkin makan 2 kali sehari dan ada juga yang makan 3 kali sehari. Mereka hanya mengawal pengambilan kalori dan peka kepada jenis makanan yang diambil.

Terdapat kajian yang menunjukkan paten pemakanan OMAD boleh membahayakan kesihatan jika dibandingkan dengan kaedah diet yang lain.

Sebagai contoh, kajian oleh Jabatan Agrikultur Amerika Syarikat (USDA) yang diterbitkan pada tahun 2009 menunjukkan
 kolesterol ‘jahat’ LDL meningkat bersama dengan tekanan darah
 dalam kalangan mereka yang mengamalkan diet seekstrem OMAD.

Terdapat juga kajian yang menunjukkan pengambilan makanan sehari sekali boleh meningkatkan paras gula puasa, meningkatkan rembesan hormon lapar (ghrelin) dan melambatkan tindakan insulin.

Oleh itu, jika anda ingin mengamalkan OMAD, adalah lebih realistik jika ia digunakan sebagai pelan untuk
memudahkan penurunan berat badan pada peringkat awal
.

Selepas daripada itu, pelan diet seimbang perlu diberi fokus.

Konklusi

Jika anda ingin mengamalkan diet makan sekali sehari, anda perlu melakukannya secara berperingkat.

Bagi yang mempunyai masalah penyakit kronik, pastikan anda mendapatkan nasihat doktor terlebih dahulu sebelum memulakan rejim diet ini.

Tumpuan harus diberikan kepada makanan yang diambil semasa sesi makan untuk memastikan anda mendapatkan nutrien yang mencukupi.


Gelisah & Sedih: Emosi Rasa Terganggu Selepas Seks? Mungkin Ini Puncanya

Hubungan seks yang berlaku seharusnya melahirkan rasa kepuasan. Tetapi berlainan pula dengan anda, gangguan emosi yang dialami. Mengapakah ia berlaku?

Gangguan emosi selepas hubungan seks

Pada saat awal melakukan hubungan seks, anda berasa gembira dan seronok. Namun segalanya berubah selepas itu.

Ketika berbaring pelbagai rasa dan
kebimbangan
 yang anda fikirkan; apa yang berlaku, apa maksud atau apa yang mungkin akan terjadi seterusnya.

Atau mungkin anda berasa cemas untuk sesuatu yang tiada kaitan dengan
seks yang baharu terjadi
.

Anda tidak bersendirian.

Postcoital dysphoria
 atau turut dikenali sebagai
post-sex blues
, boleh berlaku kepada mana-mana individu tanpa mengira jantina.

Gangguan emosi
postcoital dysphoria

Postcoital dysphoria
 (PCD) merujuk kepada gangguan emosi yang berkisarkan daripada kesedihan,
kegelisahan, kemurungan
 atau kemarahan.

Secara umumnya, PCD adalah perasaan negatif yang tidak sepatutnya wujud selepas mengadakan hubungan seks.

Bahkan anda mungkin boleh mengalirkan air mata kerana
post-sex blues
. Pelik, kan?

Postcoital dysphoria
 boleh berlanjutan untuk tempoh 5 minit hingga 2 jam. Ia boleh berlaku sama ada dengan atau tanpa
orgasme
.

Dalam 1 kajian mendapati simptom berkaitan PCD wujud selepas hubungan seks, sebarang
aktiviti seksual
 serta
melancap
.

Jika anda mengalami gangguan emosi ini, anda akan rasa sedih, cemas atau kedua-duanya sekali.

Mengenal pasti puncanya

Menurut pakar psikologi, punca sebenar yang menyebabkan PCD terjadi masih tidak dapat diketahui. Namun penyelidik mempunyai beberapa hipotesis:

 Hormon

Semasa melakukan
aktiviti seksual
 bersama pasangan, berlaku peningkatan sejumlah hormon yang berlainan di dalam badan, termasuk dopamin dan oksitosin.

Jika anda
mencapai klimaks
, terdapat juga hormon yang dilepaskan seperti prolaktin.

Kombinasi hormon-hormon ini, boleh mengakibatkan emosi yang kuat.

Apabila
persetubuhan berakhir
, tahap hormon ini akan menurun. Ia boleh menyebabkan beberapa emosi yang tidak dijangka, terutamanya kegelisahan.

Maka saintis berpandangan naik turun hormon dalam badan ini turut menjadi punca
postcoital dysphoria
.

 Perasaan berkaitan hubungan

Jika ada isu yang berbangkit, kerisauan atau ketakutan berkaitan perhubungan kalian, hubungan seks boleh membuatkan emosi anda bercampur-baur.

Lebih-lebih lagi dengan kewujudan hormon-hormon tersebut.

Di samping itu, jika anda adalah
pasangan pengantin baharu,
 segala ketidakpastian dan ‘perkara baharu’ yang dialami juga boleh menimbulkan perasaan kegelisahan.

 Pandangan tentang seks dan badan

Banyak individu mempunyai gangguan emosi yang merangkumi perasaan dan kegelisahan yang kompleks mengenai hubungan seks.

Mungkin anda mempunyai pandangan atau idea tersendiri tentang bagaimana seks itu harus terjadi atau anda tidak selesa dengan
posisi seks
 tertentu.

Anda mungkin bimbang tentang keupayaan anda untuk beraksi ketika melakukan seks.

Ada juga individu yang berasa bersalah atau malu berkaitan seks dan tidak mampu mengenepikan apa yang dirasai ketika bersama pasangan.

Adakalanya wujud kesukaran untuk melupakan masalah imej diri yang dialami. Sudah tentu ia mengakibatkan rasa gelisah saat pasangan melihat anda dalam
keadaan bogel
 semasa seks.

Semua rasa ini adalah normal dan dengan mudah ia cenderung menimbulkan kemurungan setelah aktiviti seksual berlangsung.

 Kebimbangan dan tekanan umum

Adakah banyak perkara yang anda fikirkan? Jika anda
berdepan tekanan
 seharian, pastinya rasa itu sukar untuk diketepikan ketika bersama pasangan.

Anda mungkin berasa anda telah mengenepikannya buat sementara. Namun berlainan pula dengan badan anda yang membawa anda kembali kepada tekanan itu setelah selesai seks.

Jika anda mempunyai gangguan emosi seperti kegelisahan atau kemurungan, terdapat kecenderungan untuk anda mengalami gejala PCD, seperti rasa cemas.

Berdasarkan kajian dilakukan pada 2015, walaupun punca sebenar PCD masih kabur, tetapi mereka yang mengalami tekanan psikologi mungkin lebih berisiko alami
post-sex blues
ini.

 Trauma atau sejarah penderaan

Sekiranya anda merupakan mangsa
serangan seksual atau penderaan
, sesetengah sentuhan atau posisi mungkin boleh menjadi pencetus trauma.

Ia mungkin secara tidak sedar menimbulkan rasa kewaspadaan, ketakutan atau cemas.

Atasi gangguan emosi

Pertama sekali anda perlu melihat apa yang anda lalui sebagai peluang untuk belajar mengenai keperluan, motivasi dan nilai seksual anda.

Catatkan apa yang anda rasa dan lakukan perbincangan dengan pasangan.

Anda boleh bertanyakan kepada diri anda 5 soalan berikut dan cuba tentukan apa sebenarnya yang tidak sesuai:

Adakah sebelum, semasa, dan/atau selepas hubungan seks membuatkan emosi anda mula terjejas?

Adakah perasaan yang dialami ini turut dirasai pada waktu lain dalam kehidupan anda?

Adakah tingkah laku anda selaras dengan nilai diri anda?

Adakah anda berpuas hati dengan cara layanan yang anda terima?

Adakah terdapat perkara yang anda sesali dengan aktiviti seksual yang berlaku itu?

Jangan memaksa diri

Anda perlu tahu
postcoital dysphoria
 adalah sesuatu yang terjadi kepada ramai individu. Usah berasa pelik mengenainya.

Jika anda mengalami gangguan emosi ini, bersabar dan atasinya secara perlahan-lahan. Sekiranya berterusan, pilihan terbaik adalah berjumpa dengan pakar terapi.


Apa yang Perlu Anda Tahu Jika Memakai Gigi Palsu

Gigi palsu adalah gigi tiruan dan gusi yang terbentuk untuk mulut dan dicipta oleh
 doktor gigi
 untuk menggantikan gigi semula jadi yang hilang atau ditanggalkan. Memakai gigi palsu sama ada penuh atau separa, bermakna seseorang boleh menggantikan semua gigi sama ada bahagian atas atau bawah, atau hanya beberapa yang tiada.

Kenapa perlu memakai gigi palsu?

Gigi palsu bukan hanya membuatkan senyuman lebih menawan tetapi juga menjaga struktur bunyi mulut dengan menyokong struktur di sekitar pipi dan bibir. Gigi palsu juga membantu pemakainya memakan makanan yang memerlukannya mengunyah seperti daging dan dodol. Malah ia penyelesaian terbaik untuk menggantikan gigi yang menyebabkan kesakitan yang serius dan masalah kesihatan gigi.

Bagaimanakah rasa pertama kali memakai gigi palsu?

Gigi palsu baru mungkin membuatkan anda berasa sedikit aneh, longgar atau ketat selama beberapa minggu sehingga otot pipi dan lidah menyesuaikan tempatnya dan kemudiannya anda akan berasa selesa untuk memakai dan mengeluarkannya.

Selain itu, anda juga mungkin mengalami kerengsaan kecil atau aliran air liur meningkat semasa mula memakainya. Tetapi masalah ini akan berkurang apabila mulut sudah menyesuaikannya.

Perlukah memakai gigi palsu pada waktu malam?

Anda dinasihatkan untuk ‘merehatkan’ mulut anda selama beberapa jam setiap hari. Pemakaian gigi palsu berpanjangan (24 jam sehari) dapat meningkatkan risiko mendapat
denture stomatitis
.

Jenis-jenis gigi palsu

Gigi palsu penuh

Gigi palsu penuh adalah untuk pesakit yang kehilangan semua gigi semula jadi di rahang atas atau bawah. Gigi palsu penuh untuk rahang atas terdiri daripada gigi palsu yang diperbuat daripada porselin atau akrilik dan dilekatkan pada dasar akrilik.

Ia sangat diperlukan bagi anda yang kehilangan keseluruhan gigi sama ada di atas atau bawah kerana ia membantu mengembalikan senyuman menawan dan lebih berkeyakinan.

Gigi palsu separa

Ia adalah untuk memenuhi ruang antara gigi yang ditanggalkan atau tertanggal dengan gigi semula jadi.

Penjagaan gigi palsu

Penjagaan gigi palsu dengan baik mengurangkan sebarang risiko pada masa akan datang. Gigi palsu yang tidak dijaga boleh berubah warna dan mempunyai bau yang tidak menyenangkan sekiranya dibiarkan berpanjangan.

Anda perlu menyimpannya semalaman dengan merendamnya di dalam bekas berisi air bagi mengelakkannya meleding atau kehilangan bentuk asalnya.

Walaubagaimana pun, anda perlu menukarnya kepada yang baru dalam tempoh 3 hingga 5 tahun penggunaan kerana perubahan keadaan mulut.


Kelebihan Berlari Pada Awal Pagi

Berlari merupakan salah satu cara yang paling berkesan untuk bersenam. Ia bukan sahaja membantu membakar lemak anda bahkan juga menguatkan jantung anda dan memastikan anda berada dalam keadaan yang sihat. Anda bukan sahaja akan mendapat faedah daripada berlari tidak kira tempat ataupun masa, bahkan berlari pada waktu pagi akan menambahkan faedah kepada mental.

Berlari pada waktu pagi menurunkan tekanan darah

Berlari pada waktu pagi boleh memberikan faedah kepada tekanan darah anda. Satu kajian yang dijalankan oleh Dr. Scott Collier telah menunjukkan pengurangan tekanan darah secara mendadak dalam kalangan golongan orang tua yang bersenam di waktu pagi berbanding mereka yang bersenam pada waktu petang. Kesan ini dipercayai mempunyai jangka masa panjang, selagi mana individu tersebut mematuhi rutin senamannya.

Berlari pada waktu pagi menyegarkan pagi anda

Berlari sahaja tanpa sebarang gangguan adalah langkah terbaik untuk memulakan hari anda, terutama sekali jika anda mempunyai stres daripada kehidupan seharian dan tempat kerja. Berlari membantu menenangkan minda, meningkatkan positiviti, dan menghilangkan stres sepanjang hari. Ini adalah mengapa berlari pada waktu pagi membantu anda mendapatkan minda yang tenang dan tenaga yang baru untuk sepanjang hari. Pelari waktu pagi dilaporkan mempunyai minda yang optimistik dan mempunyai matlamat.

Tidak perlu diperkatakan lagi, udara pada waktu pagi adalah sangat segar, tanpa bunyi bising dan asap daripada kenderaan. Semasa anda berlari, badan anda memerlukan oksigen yang lebih. Menghirup udara segar membantu badan dan minda menjadi sihat. Jika anda berlari di jalan raya, ia adalah lebih selamat untuk mula awal, apabila anda tidak perlu risau sekiranya dilanggar kereta.

Berlari pada waktu pagi adalah lebih menyeronokkan

Berlari pada waktu pagi bermaksud anda tidak akan diganggu oleh panggilan telefon ataupun mesyuarat. Tiada sesiapa yang akan mengganggu anda pada awal pagi. Maka, anda akan mempunyai masa untuk menghabiskan rutin senaman dan tidak risau sekiranya ada urusan penting yang akan muncul. Larian pada waktu pagi juga adalah lebih menyeronokkan, terutama sekali jika dibandingkan larian selepas kerja kerana anda sudah keletihan daripada kerja seharian.

Ia mungkin agak sukar untuk bangun awal. Tiada bilangan loceng yang cukup pada permulaannya. Tetapi, lama-kelamaan anda akan terbiasa, dan anda berasa lebih bertenaga dan menumpukan perhatian sepanjang hari. Fikirkan bahawa larian pada waktu pagi sebagai senaman mendisiplinkan diri. Semangat di dalam diri anda harus dilatih juga. Anda boleh menjadikan ia mudah dengan tidur awal, menyediakan baju sebelum tidur. Jika anda mempunyai kalendar peristiwa, tambah senaman larian ke dalam senarai aktiviti supaya anda boleh menjadikannya rutin harian, yang mana akan meningkatkan komitmen anda untuk berlari.


Sering Penat, Sukar Tidur Malam- Ini TANDA KETARA Anemia, Cepat Jumpa Doktor Jika Anda Alaminya

Adakah anda mempunyai masalah tidur? Jika anda mengalami simptom seperti kerap rasa penat setiap hari dan muka sering kelihatan pucat, anda mungkin menghidap penyakit anemia.

Untuk pengetahuan anda, pesakit anemia juga tidak boleh melakukan senaman ringan dalam satu jangka masa yang lama. Tapi, tahukah anda bahawa pesakit anemia juga mempunyai masalah untuk tidur?

Pesakit anemia dan tidur

Ramai yang tahu penyakit
anemia membuatkan seseorang itu rasa penat yang amat sangat
, tidak bertenaga dan sukar untuk fokus ketika melakukan aktiviti seharian.

Pesakit yang menghidap anemia tidak mempunyai sel darah merah ataupun zat besi yang cukup dalam darah. Oleh itu, badan akan menghadapi masalah untuk membawa oksigen ke seluruh badan.

Antara simptom anemia termasuklah
kerap pening kepala,
 rasa lemah dan mempunyai kulit, gusi dan kelopak mata yang pucat.

Ramai yang sangka disebabkan penghidap anemia kerap rasa penat, mereka mudah untuk tertidur. Tetapi, kenyataan ini sebenarnya salah!

Malangnya, kepenatan kadang-kadang boleh buatkan penghidapnya
makin sukar untuk tidur.
 Rasa penat yang amat sangat ini boleh buatkan pesakit jadi resah, sekali gus mengganggu tidur mereka.

Menurut sebuah journal di dalam
African Health Sciences
, pesakit yang mengalami anemia kerana kekurangan zat besi sukar untuk tidur malam.

Ini disebabkan mereka mengalami simptom psikologikal seperti
depresi dan juga kegelisahan.

Tambah lagi, menurut kajian yang dijalankan oleh Graziano Onder, individu yang lebih berusia lebih berisiko untuk menghidap depresi akibat penyakit anemia.

Ini kerana mereka mempunyai risiko untuk menghidap pelbagai penyakit kronik (
comorbid
) yang turut menyumbang kepada gangguan semasa tidur.

Anda mungkin berminat:

Susah Tidur, Selamatkah Jika Ambil Pil Tidur Semasa Hamil? Ini Jawapannya

Kanser dan Masalah Tidur

Pesakit anemia alami masalah tidur

Pesakit yang menghidap
iron deficiency anaemia
 akan mengalami satu sindrom yang dinamakan
restless leg syndrome
.

Sindrom ini menyebabkan pesakitnya mempunyai keinginan untuk menggoyangkan kaki ataupun bahagian badan yang lain.

Kadangkala, simptom ini turut diikuti dengan rasa gatal dan juga rasa seakan-akan kebas yang boleh mengganggu tidur.

Keadaan ini akan membuatkan pesakit anemia mengalami masalah untuk tidur dengan lena. Ini juga akan akibatkan mereka
mengalami insomnia.

Sebagai akibatnya, pesakit anemia akan rasa tidak cukup rehat sepanjang hari. Mereka juga mungkin akan alami masalah untuk fokus dan mempunyai
mood
 yang tidak stabil sepanjang hari.

Pesakit anemia
perlu elakkan minum kopi
 lebih-lebih lagi pada waktu sebelum tidur. Selain itu, pesakit juga boleh lakukan senaman ringkas seperti regangan, berjalan dan juga berjoging.

Jika perubahan gaya hidup tidak dapat membantu pesakit untuk tidur dengan lebih lena, doktor mungkin akan menyarankan ambil beberapa jenis ubat ataupun suplemen tambahan.

Ini bagi membantu tingkatkan tahap zat besi dalam tubuh pesakit.

Kenal pasti jenis anemia yang anda alami

Jika anda mengalami penyakit anemia, penting untuk anda tahu jenis anemia yang dihadapi; disebabkan oleh
kekurangan vitamin B12
 ataupun kekurangan zat besi?

Disebabkan anemia boleh sebabkan pesakitnya sukar untuk lelapkan mata, penting untuk pesakit kenal pasti jenis anemia yang mereka alami.

Ini bagi membolehkan rawatan yang sewajarnya diberikan untuk membantu masalah tidur yang dialami pesakit.

Sebagai contoh, pesakit yang kurang vitamin B12 memerlukan suntikan vitamin yang hanya boleh didapati melalui preskripsi.

Doktor juga mungkin akan menyarankan pesakit menambah makanan yang tinggi kandungan vitamin B12 dalam diet seharian. Contohnya, pesakit boleh makan lebih ikan, daging, telur, susu dan produk tenusu yang lain.

Pesakit yang
mengalami kekurangan zat besi
 pula boleh mengambil suplemen untuk bantu kurangkan anemia yang dialami.

Pesakit juga boleh makan makanan yang kaya dengan zat besi seperti daging, ikan, sayur bayam dan juga brokoli.

Bagaimana pesakit anemia boleh kurangkan gangguan ketika tidur?

Mudah untuk mendapatkan nasihat untuk tidur dengan lebih lena. Namun, bukan mudah untuk mengikut nasihat tersebut.

Selain kafein, satu lagi solusi yang boleh pesakit anemia lakukan adalah tahu bila untuk akhiri hari anda.

Individu yang tidak cukup tidur boleh sebabkan mereka bermasalah untuk melakukan kerja harian dengan baik.

Tambah lagi, pekerja yang tidak cukup tidur lebih banyak melakukan kesalahan dan lebih culas dalam melakukan kerja.

Penting untuk anda tahu bila untuk akhiri hari anda. Jika anda rasa mengantuk sewaktu bekerja, anda boleh tidur selama 20 minit untuk lebih efektif.

Jangan lakukan kerja lebih masa. Jika anda mempunyai pola tidur yang lebih seragam, anda akan lebih mudah tidur pada waktu malam.


Penjagaan Bayi 23 Bulan

Perkembangan & Pelakuan

Apa yang patut anak saya lakukan semasa tempoh ini?

Anak anda mungkin sudah belajar sebanyak 10 perkataan baru sehari. Berikut adalah beberapa kemahiran bahasa yang anda boleh jangkakan dari anak anda menjelang 2 tahun:

Membentuk ayat dengan 2 hingga 4 perkataan (“burung terbang tinggi”);

Menyanyikan lagu yang mudah;

Mengikut arahan mudah;

Menggunakan kata ganti walaupun tidak selalunya betul;

Mengulang perkataan yang didengar dari perbualan;

Mengenali nama orang, benda dan bahagian badan.

Jika pembesaran anak anda dilihat sudah menjadi perlahan, terus bandingkan dengan tahun pertamanya. Kanak-kanak kebiasaannya bertambah berat sebanyak 3 kali ganda menjelang usia setahun tetapi hanya bertambah 1.4 kg ke 2.2 kg pada tahun kedua. Kini, anak anda sudah kurang nampak seperti bayi lagi. Dia sudah berdiri tegak, aktif dan lemak bayinya sudah tiada.

Cara dia memegang badannya dan bergerak juga sudah berubah. Cara jalan yang tidak stabil seperti bayi kecil sudah berubah kepada lebih kemas dan stabil. Menjelang hari jadi keduanya, kebanyakan kanak-kanak boleh menarik mainan di belakang mereka dan membawa mainan sambil berjalan dan mereka akan mula berlari. Anak anda akan mampu sampai ke tempat yang anda rasa mustahil seperti memanjat meja, membuka bekas yang tidak pernah diminatinya sebelum ini dan pergi ke kawasan berbahaya (kolam, baldi air).

Apa yang patut anak saya bersedia lakukan?

Untuk menggalakkan anak anda bercakap dan menggunakan banyak perkataan, anda boleh membantunya dengan melakukan perkara berikut:

Baca pelbagai jenis buku. Ini akan membantu mereka belajar lebih banyak perkataan.

Tukarkan perkataan atau frasa anak anda kepada ayat. Contohnya, jika anak anda berkata “susu lagi”, anda boleh katakan “awak nak susu lagi di dalam cawan.”

Apabila anda membaca bersama, anda boleh membantu merangsang perkembangannya dengan bertanyakan soalan tentang buku tersebut. Anda boleh tunjuk ke gambar di dalam buku tersebut dan tanyakan tentang objek tersebut.

Apabila sedang berjalan atau membawa kereta, anda boleh tunjuk kepada mana-mana objek dan jelaskan apakah ia.

Komunikasi yang berterusan dengan anak anda adalah penting walaupun kadangkala ia nampak seperti melibatkan sebelah pihak sahaja.

Temu Janji Doktor

Apa yang patut berlaku kepada anak saya semasa menemui doktor?

Setiap anak berkembang pada kadar yang berbeza. Anda tidak perlu risau jika terdapat sebarang perubahan mengejut pada tingkah laku, tabiat makan atau tabiat tidur anak anda. Sila berbincang dengan doktor tentang kebimbangan anda walaupun anda rasa ia adalah perkara yang kecil.

Apa yang harus saya maklumkan kepada doktor?

Anda mungkin menyedari bahawa anak anda berkemungkinan mengalami kebimbangan perpisahan (seperation anxiety). Ia boleh datang dan pergi. Anda harus tahu bahawa ini adalah normal. Terdapat beberapa perangsang yang akan menyebabkan anak anda menjadi cemas. Ini termasuk penjaga baru, adik baru atau dia menyangka bahawa anda melakukan sesuatu yang menyeronokkan tanpa mereka. Cara yang terbaik untuk mengatasinya ialah dengan mengatakan selamat tinggal secara perlahan-lahan. Jangan tinggalkan mereka tanpa mengucapkan selamat tinggal. Ini hanya akan menyebabkan keadaan semakin teruk kerana dia rasa seperti tidak diabaikan. Jangan risau. Anak anda akan mengatasi kebimbangan perpisahan ini. Jika anda tidak melihat sebarang perkembangan, anda harus beritahu doktor.

Apa yang boleh dijangka

Apa yang saya bimbangkan?

Anda mungkin bimbang tentang kelakuan anak anda di tempat awam terutamanya di pusat membeli belah, kapal terbang atau restoran. Perangai anak anda tidak boleh dijangka. Kadangkala, anda merasakan ia di luar kawalan anda tetapi ini adalah normal. Anda harus menjelaskan kepada anak anda dengan tegas bahawa kelakuan mereka adalah tidak sesuai. Pada awalnya mungkin tidak memberi kesan tetapi akhirnya mereka akan faham dan ubah perangai tersebut.

Penat dan lapar boleh merangsang anak anda untuk mengamuk. Jika ini yang berlaku kepada anak anda, sila ambil langkah untuk mengelakkan ia dari berlaku di tempat awam. Anda boleh sediakan snek di dalam beg dan pastikan dia tidak terlepas tidurnya di siang hari.


Tumbesaran Budak Tadika


Apakah Punca Kecacatan Bayi yang Baharu Lahir?

Apakah yang dimaksudkan dengan kecacatan bayi?

Kecacatan bayi dapat dilihat melalui struktur atau fungsi tubuh badan bayi yang tidak normal selepas melahirkan bayi. Kecacatan bayi sebenarnya boleh dikesan ketika tiga bulan pertama kehamilan anda. Namun begitu, tidak semua kecacatan bayi adalah berbahaya. Terdapat juga kecacatan yang minor. Kecacatan bayi mungkin akan memberi kesan terhadap penampilan dan fungsi organ bayi selain menyebabkan ketidakupayaan mental dan fizikal. Namun ada juga kecacatan bayi yang boleh mendatangkan kematian.

Bayi yang kurang bernasib baik ini semestinya memerlukan rawatan jangka masa panjang bergantung kepada jenis kecacatan mereka. Namun begitu, terdapat juga kecacatan yang tidak akan memberi sebarang kesan kepada bayi. Kebanyakan bayi yang lahir dengan kecacatan juga mampu untuk membesar dengan fizikal dan mental yang sihat.

Apakah yang menyebabkan kecacatan bayi?

Para doktor tidak mampu untuk menyatakan punca sebenar kecacatan yang berlaku pada bayi. Terdapat beberapa sebab yang mungkin boleh menjadi punca perkara ini iaitu genetik, gaya hidup, terdedah kepada bahan kimia atau ubat-ubatan, infeksi semasa kehamilan mahupun kesemua faktor ini sekali.

Genetik

Sekiranya genetik merupakan punca utama kecacatan bayi, anda tidak boleh berbuat apa-apa untuk menghalangnya. Kecacatan ini mungkin diwarisi oleh ibu atau bapa bayi melalui genetik mereka. Dalam beberapa kes kecacatan bayi, mungkin terdapat beberapa genetik yang hilang ketika proses pembentukan bayi berlaku. Malangnya, ini tidak dapat dielakkan.

Penyebab bukan genetik

Sekiranya kecacatan bayi berlaku bukan disebabkan oleh genetik, maka para doktor akan mengalami kesukaran untuk mengesahkan puncanya. Mungkin terdapat faktor luar yang lain ataupun tabiat buruk ibu hamil yang menyebabkan risiko bayi mengalami kecacatan apabila lahir.

Apakah faktor risiko kecacatan bayi?

Berikut merupakan beberapa faktor risiko kecacatan bayi:

Sejarah keluarga yang pernah mempunyai bayi yang cacat atau gangguan genetik yang lain.

Pennggunaan dadah, pengambilan alkohol atau merokok ketika kehamilan.

Kehamilan pada usia yang lewat.

Penjagaan pranatal yang tidak sebetulnya.

Infeksi virus atau bakteria seperti
sexually transmitted infections
yang tidak dirawat.

Penggunaan ubat-ubatan yang mengandungi
isotretinoin
 dan
lithium.

Ibu bapa menghidapi kondisi medikal yang kurang sihat seperti diabetes.

Jenis kecacatan bayi yang biasa terjadi

Para doktor mengkategorikan lebih daripada 4,000 jenis kecacatan bayi yang diketahui kepada 2 kumpulan utama iaitu kecacatan struktur tubuh badan bayi dan kecacatan fungsi tubuh badan bayi.

Kecacatan struktur tubuh badan bayi: Menerangkan kondisi bayi yang tidak mempunyai mana-mana bahagian tubuh badan yang spesifik ataupun bahagian itu tidak terbentuk dengan sempurna. Antara contoh kecacatan struktur tubuh badan bayi ini adalah kecacatan pada jantung, bibir sumbing,
spina bifida
dan
clubfoot.

Kecacatan fungsi tubuh badan bayi: Menerangkan kondisi bayi yang mengalami kegagalan pada fungsi atau sistem tubuh badannya. Ini termasuklah kegagalan sistem metabolisme, deria serta sistem saraf. Kegagalan fungsi atau sistem tubuh badan bayi ini mendorong bayi untuk menghidapi sindrom
Down
, penyakit
sickle cell
dan
cystic fibrosis.

Hello Health Group
 tidak menyediakan nasihat perubatan, diagnosis, atau rawatan.


Mengapa Banyak Produk Penjagaan Kulit Menggunakan Urea untuk Kulit Kering?

Dihasilkan daripada metabolisme protein dan sebatian nitrogen organik lain dalam hati, urea atau karbamida disingkirkan dalam air kencing dan peluh sebagai bahan kumuh. Urea juga selalu digunakan dalam produk penjagaan kulit sejak berabad lamanya kerana faedahnya yang telah terbukti. Tapi anda mungkin terfikir, siapa yang ingin menyapu komponen air kencing ke atas kulit mereka? Sebenarnya, urea merupakan komponen semula jadi yang penting pada epidermis kulit yang membantu menyerap kelembapan.

Menariknya, amalan uroterapi, menggunakan air kencing sendiri untuk tujuan kecantikan telah ditemui dalam sejarah budaya orang Aztec dan masyarakat Mesir kuno. Pun begitu, jangan panik, tidak seperti sangkaan buruk anda, produk penjagaan kulit yang mengandungi urea menggunakan urea sintetik, yang dihasilkan daripada ammonia dan karbon dioksida di makmal, bukannya yang dikeluarkan daripada tubuh manusia.

Berikut adalah beberapa sebab mengapa urea selalu digunakan sebagai ramuan penting dalam pelbagai produk penjagaan kulit, terutamanya untuk kulit kering dan sensitif:

Faktor pelembab semula jadi kulit

Stratum corneum, lapisan paling luar kulit, melindungi tubuh daripada agen luar dan mengawal sebarang pertukaran bahan dengan persekitaran. Kehadiran molekul yang menarik kelembapan, yang dikenali secara kolektif sebagai Faktor Pelembap Asli (
Natural Moisturizing Factor, NMF
), membolehkan
stratum corneum
 mengekalkan kelembapan, lantas memastikan epidermis kekal lembap dan elastik.

Urea adalah salah satu komponen NMF yang menyumbang kepada pemeliharaan tahap kelembapan kulit yang sihat. Penurunan tahap NMF menyebabkan kehilangan air dalam kornea stratum dan mengurangkan keanjalan epidermis. Dalam
stratum corneum
 yang sihat, urea menyumbang 7% daripada NMF dan peratusan ini berkurangan dengan peningkatan usia.

Memelihara penghidratan kulit

Walaupun penggunaan bahan emolien dan oklusi dapat melapiskan permukaan kulit dan menghasilkan kesan kelembapan segera, ia hanya bersifat sementara dan tidak akan meningkatkan keupayaan kulit untuk menahan dan menarik air. Penggunaan urea, sebaliknya, menembusi
stratum corneum
, di mana ia dengan mudah menyerap dan mengekalkan air. Ini meningkatkan kapasiti kulit untuk menahan kelembapan dan terhidrat, menjadikan urea berfungsi sebagai humektan yang kuat.

Masalah kulit yang disifatkan dengan kulit kering seperti ekzema, psoriasis, dan
ichthyosis vulgaris
 semuanya dikaitkan dengan ketidakupayaan stratum corneum untuk mengekalkan kelembapan dan masalah penghadang epidermis yang dapat dilihat dengan manifestasi kulit kasar, berkeruping, atau hiperkeratosis.

Memperbaiki integriti kulit dan fungsi penghadang

Kulit yang sihat dicirikan dengan kawalan kehilangan air yang cekap dalam mengawal tahap penghidratan dengan baik, dan kesannya, berfungsi sebagai penghadang fizikal dan kimia yang sihat. Urea mengawal kehilangan air transepidermal
(transepidermal water loss)
 dan mengembalikan keupayaan
stratum corneum
 untuk menarik dan mengekalkan hidrasi.

Urea bukan sahaja berfungsi pada tahap luaran, bahkan pada tahap sel. Urea didapati mempercepat proses pembaharuan sel kulit dengan merangsang gen epidermis. Ini membantu sel-sel kulit membentuk lapisan pelindung dan menguatkan fungsi penghadangnya, memelihara kulit kekal muda dan sihat. Oleh itu, bukan sekadar rawatan kulit kering, penggunaan pelembap urea secara rutin turut menghalang perkembangan kulit kering sebelum ia berlaku.

Kesan Keratolitik

Satu ciri unik urea yang menjadikannya agen rawatan untuk kulit adalah kerana selain melembapkan kulit, ia juga boleh menjadi agen pengelupasan kulit yang lembut. Pada dos yang lebih rendah (kurang daripada 10%), formulasi topikal yang mengandungi urea bertindak sebagai pelembap kulit, manakala pada kepekatan yang lebih tinggi (lebih daripada 10%), formulasi berasaskan urea menghasilkan tindakan keratolitik.

Kesan keratolitik bermakna urea dapat mengelupaskan dan melembutkan keratin, komponen utama kulit. Dengan melarutkan bahan yang memegang lapisan atas sel kulit, urea membantu menyingkirkan sel-sel kulit mati dan membantu kulit mengekalkan air. Tindakan ini meningkatkan keupayaan kulit menarik lembapan. Ini juga bermakna bahawa urea berkepekatan tinggi boleh digunakan untuk merawat keadaan kulit yang hiperkeratosis (penebalan lapisan luar kulit).

Menggalakkan penyerapan

Urea juga berguna dalam gabungan dengan ubat-ubatan antiradang dan antikulat, kerana aktivitinya yang menggalakkan penyerapan. Urea memudahkan penyerapan molekul lain melalui penghadang kulit dan dengan itu meningkatkan kesan ubat-ubatan yang digunakan dalam terapi gabungan. Penyerapan ubat-ubatan topikal seperti kortikosteroid dan antikulat dapat dibantu oleh urea untuk merawat kulit berkeruping dan keradangan kulit.

Tiada kesan sampingan

Kebanyakan kajian klinikal yang melibatkan formulasi urea seperti krim, emulsi, atau buih, dengan kepekatan urea sebanyak 10% tidak melaporkan sebarang kesan sampingan, mengesahkan keselamatan penggunaan formulasi urea topikal.

Memulihkan integriti dan fungsi penghadang
stratum corneum
 adalah matlamat utama dalam rawatan pelbagai penyakit kulit. Psoriasis dan penghidap ekzema didapati mempunyai kekurangan urea. Kulit dengan psoriasis didapati mempunyai urea 40% kurang berbanding kulit yang sihat manakala kulit ekzema kekurangan 85% urea yang diperlukan.

Ini menjelaskan mengapa urea kekal sebagai salah satu daripada bahan tertua dan yang paling bermanfaat dalam formulasi produk penjagaan kulit walaupun pelbagai bahan dan ekstrak baru ditemui dalam inovasi formulasi produk penjagaan kulit.

Hello Health Group
 tidak memberikan khidmat nasihat, diagnosis atau rawatan perubatan.


Zakar Patah Dua Kali Dalam Masa 5 Bulan Akibat Penyakit Ini? Sila Baca Kalau Tak Percaya!

Itulah yang dialami oleh seorang lelaki warga UK berusia 41 tahun baru-baru ini.

Hanya beberapa bulan selepas menjalani pembedahan untuk insiden zakar patah yang pertama, lelaki tersebut kembali berjumpa dengan doktor akibat masalah yang sama.

Lelaki tersebut yang hadir dengan simptom
 sakit dan juga bengkak pada zakarnya
 disahkan menghidap
‘penile fracture’
oleh doktor urologi yang merawatnya.

Bagaimana zakar boleh patah?

Masalah zakar patah mungkin berbunyi sedikit pelik kerana organ seksual tersebut tidak mempunyai sebarang tulang sungguhpun ia mampu menjadi keras ketika ereksi.

Kepatahan zakar di sini merujuk kepada pendedahan zakar kepada trauma tumpul yang kuat sehingga terjadinya kecederaan tisu dalaman.

Trauma tumpul yang kuat boleh berlaku ketika hubungan seks yang ganas dan juga ketika onani.

Sejak tahun 1924, 1600 kes telah direkodkan di seluruh dunia, dengan anggaran purata 16 kes setahun.

Berdasarkan laporan, bunyi patah yang ngeri boleh didengari dalam 50% daripada kes yang berlaku.

Mereka yang pernah mengalami kecederaan ini juga berisiko untuk menghidap disfungsi ereksi dan seks yang menyakitkan untuk sepanjang hayat mereka.

Penyakit hipermobiliti dan risiko zakar patah

Berdasarkan laporan berita, lelaki tersebut menghidap sejenis penyakit hipermobiliti iaitu sindrom Ehler-Danlos (EDS).

Penyakit genetik ini menyebabkan tisu-tisu penghubung dalam badan menjadi lebih elastik atau anjal berbanding orang biasa.

Seseorang yang menghidap EDS boleh mencubit dan menarik kulit mereka lebih jauh dan berupaya untuk melipat sendi-sendi di jari mereka pada sudut yang sangat menyakitkan untuk orang biasa.

Akibat daripada keanjalan tisu-tisu badan yang luar biasa ini, penghidap EDS terdedah kepada pelbagai komplikasi kesihatan seperti
scoliosis
, osteoathritis pada usia muda dan juga penyakit struktur jantung.

Saranan doktor untuk penghidap sindrom Ehler-Danlos

Kesemua tisu-tisu badan akan terjejas akibat daripada penyakit EDS, termasuklah tisu-tisu span di dalam zakar.

Namun yang demikian, doktor daripada
Johns Hopkins University School of Medicine
 yang merawat lelaki tersebut melaporkan kes ini sebagai sesuatu yang luar biasa kerana kecederaan zakar bukanlah sesuatu yang pernah dikenal pasti dalam pesakit EDS.

Doktor juga tidak pasti sama ada kepatahan kali kedua ini disebabkan oleh kelemahan tisu dalaman zakar hasil daripada kecederaan kali pertama atau tidak.

Walau bagaimanapun, doktor telah mengesyorkan agar pesakit EDS mengurangkan keamatan (intensiti) aktiviti seks mereka dan mengelakkan seks ganas.

Mereka juga dinasihatkan agar menggunakan cecair pelincir sebanyak mungkin.


Bosan Asyik Posisi SAMA Saja? Apa Kata Cuba 17 Posisi Senggama Ini Pula, SYOK!

Posisi seks suami isteri sebenarnya adalah sesuatu yang perlu diraikan dan dibincangkan secara terbuka. Jika kita singkirkan perasaan malu atau takut untuk mengutarakan pendapat mengenai perkara ini, ia sebenarnya adalah satu ilmu yang sangat luas.

Menurut sebuah kitab panduan kuno dari India iaitu Kama Sutra yang bermaksud keinginan, hasrat, cinta atau nafsu,
seks
 adalah sesuatu perkara indah dan perlu dilakukan dengan sempurna oleh pasangan
suami
 dan isteri.

Kama Sutra, adalah sebuah teks india silam yang boleh dijadikan sebagai piawaian bagi karya mengenai cinta dan
hubungan intim
. Karya yang dianggap sebagai kesusasteraan Sanskrit ini membicarakan mengenai
kelakuan seks
 manusia.

Di dalamnya, penuh dan padat dengan posisi seks suami isteri yang boleh dilakukan dan dicuba. Untuk mengetahui mengenai posisi bercinta yang boleh anda dan pasangan anda cuba, ikuti artikel ini dengan lebih lanjut.

Baca lebih lanjut tentang Kesihatan Seksual
di sini.

5 jenis posisi seks suami isteri

#1 Seks ghairah

Seks ghairah dianggap sebagai hubungan seks yang paling biasa dilakukan oleh pasangan suami isteri. Ia juga selalunya dilakukan oleh pasangan yang baru berkahwin atau pasangan yang sudah lama tidak melakukan persetubuhan. Namun, ia merupakan jenis hubungan seks yang sangat bergantung kepada perasaan cinta individu terhadap pasangannya. Jenis seks ini dilakukan oleh suami isteri dengan sangat intim dan mereka akan berlumba-lumba sesama sendiri untuk memuaskan nafsu masing-masing.

Posisi seks suami isteri
#2 Humor

Sesuai dengan namanya, seks humor adalah hubungan seks yang dilakukan dengan menyertakan unsur lucu atau jenaka. Ia pasti akan mendatangkan senyum, gelak dan
ketawa
 yang berpanjangan semasa melakukan persetubuhan.

Kebanyakan suami isteri yang melakukan jenis seks ini sudah pasti merupakan pasangan yang sudah lama mengenali hati budi masing-masing dan mungkin bermula sebagai sahabat satu ketika dahulu. Tujuan jenis seks ini dilakukan adalah untuk mengelakkan rasa risau, cemas dan takut ketika melakukan persetubuhan.

#3 Seks spiritual

Hubungan seks seringkali dikaitkan dengan nafsu syahwat semata-mata. Namun begitu, terdapat juga jenis berjimak yang lebih mementingkan aspek spiritual manusia.

Untuk melakukan hubungan seks jenis ini, ia memerlukan rasa cinta dan kepercayaan yang sangat kuat daripada pasangan masing-masing. Ia akan dilakukan dengan pasangan saling menghormati kemahuan dan keperluan seks masing-masing.

Jenis seks ini adalah lebih tenang dan nyaman kerana ia dilakukan dengan tidak meletakkan harapan dan bebanan yang terlalu berlebihan.

#4 Seks kilat

Kadangkala, faktor masa dan kerjaya akan menjejaskan
kehidupan seks
 individu dengan pasangan yang sudah pasti akan mengehadkan masa untuk “bersama’’ melakukan persetubuhan. Oleh itu, apakah yang boleh dilakukan?

Pasangan suami isteri mungkin boleh cuba melakukan seks kilat. Sesuai dengan namanya, ia dilakukan dengan sepantas kilat.

Jenis seks ini boleh dilakukan pada bila-bila masa dan mana-mana tempat sahaja asalkan ia cepat. Misalnya, seks oral di rumah sebelum ke pejabat tidak akan mengambil masa yang lama, bukan?

Posisi seks suami isteri
#5 Fantasi

Buat pasangan suami isteri yang mempunyai daya kreativiti dan imaginasi yang tinggi,seks fantasi amat sesuai untuk dilakukan bersama. Ini kerana seks fantasi memerlukan individu yang kuat bahagian otak kanannya.

Sebenarnya, berjimak dengan menambah unsur fantasi adalah sangat menarik dan kadangkala perlu dilakukan untuk mengelakkan kebosanan.

Caranya, hanya nyatakan sahaja kepada pasangan tentang seks yang sudah sekian lama diangankan dan pujuk pasangan untuk mencubanya bersama-sama.

12 posisi seks
suami isteri pilihan untuk dicuba

Pernahkah anda dan pasangan kadangkala berasa bosan dengan hubungan seks yang selama ini dilakukan bersama pasangan dan mahukan variasi?

Caranya, mudah sahaja. Pasangan suami isteri sebenarnya boleh cuba menggunakan posisi seks suami isteri yang pelbagai ketika melakukan jimak.

Terdapat banyak posisi yang anda dan pasangan boleh guna yang kadangkala anda sendiri tidak pernah tahu kewujudannya. Oleh itu, berbincanglah bersama pasangan anda akan posisi yang anda ingin cuba dan lakukannya seusai masing-masing bersetuju.

Selain posisi seks suami isteri yang sangat biasa dan membosankan seperti
 posisi
missionary
 atau
doggy style
,
terdapat banyak lagi posisi yang sebenarnya boleh digunakan oleh suami isteri.

Berikut adalah posisi yang anda dan pasangan boleh cuba untuk menghilangkan kebosanan serta menggalakkan variasi ketika melakukan hubungan seks:

#1. Isteri di atas

Sudah lumrah lelaki, mereka sangat gemar melihat pasangan wanita melakukan “pekerjaan” untuk mereka.

Posisi seks suami isteri ini sangat menarik untuk dilakukan kerana ia bukan sahaja membolehkan isteri mengawal rentak dan ritma tusukan zakar, malahan suami juga sangat bebas untuk menyentuh, memegang dan merangsang pasangan yang sedang berada di atasnya. Semakin isteri terangsang, sudah pasti akan buat suami lebih geram, bukan?

#2. Bunga teratai

Posisi seks suami isteri ini adalah lebih kurang sama sahaja dengan posisi wanita di atas. Bezanya, ia memerlukan suami untuk duduk tegak berbanding baring menelentang. Jadi, ia akan memberi ruang untuk isteri duduk di atas suami sambil berpelukan.

Ia boleh dilakukan di atas katil atau di mana-mana tempat yang boleh suami bersandar padanya. Sambil berpelukan, suami isteri juga boleh berkucupan sekali gus menghangatkan lagi
hubungan intim.

#3.
Side by side

Posisi ini dilakukan dengan suami dan wanita berbaring bersama-sama sambil kedua-duanya menghadap antara satu sama lain.

Dengan melakukan posisi yang sangat romantik ini, anda dan pasangan boleh melihat wajah masing-masing sambil menatap mata dan mencium bibirnya dengan lembut dan perlahan-lahan. Anda juga boleh memuji pasangan anda secara berdepan begini dan katakan padanya bahawa hanya dia yang mampu membuat anda rasa “hebat”.

Posisi seks suami isteri yang mencabar #4. Berdiri

Walaupun posisi seks suami isteri ini agak sukar untuk dilakukan ketika berjimak, namun ia masih perlu dicuba oleh anda dan pasangan. Bagi memudahkan proses penetrasi, apa kata anda bersandar dan mengangkat kaki dari depan dan biarkan suami anda anda mendayung.

Selain itu, anda juga boleh membongkok ke hadapan sambil memegang dinding dan biarkan suami mendayung dari arah belakang seakan posisi
doggy style
.

#5.

Spooning

Ketika anda sedang berasa agak malas dan inginkan persetubuhan yang intim serta santai, anda dan pasangan boleh cuba gaya berhubungan intim ini.

Ia hanya memerlukan suami berbaring di belakang isteri sambil memeluknya. Ketika ini juga, suami boleh mula mendayung perlahan-lahan sambil menyentuh seluruh tubuh badan isteri untuk merangsangnya, terutamanya
klitoris
. Sekali-sekala, cuba pusingkan kepala dan cium pasangan ketika “beraksi”.

#6. Reverse cowgirl

Gaya bercinta ini merupakan gabungan beberapa posisi yang lain seperti isteri di atas dengan
doggy style
. Bezanya, posisi ini akan memberikan “kuasa” yang lebih kepada isteri.

Walaupun tiada “eye-contact” posisi sebegini masih mampu memberikan sensasi seks yang hangat dan romantik. Suami juga boleh menggunakan tangan mereka yang bebas untuk menyentuh dan merangsang tubuh badan isteri terutamanya pada bahagian
payudara
.

#7. Roti pretzel

Gaya seks ini sebenarnya adalah mudah tetapi seronok untuk dilakukan.

Caranya, suami hanya perlu berbaring di atas badan isteri seperti posisi
missionary
dan isteri hanya perlu angkat salah satu kakinya sambil suami mendayung pula, peluk badan suami dengan seeratnya bagi memastikan
zakar
 masuk ke
faraj
 lebih dalam lagi ketika melakukan jimak.

#8.
The cross

Jika anda dan pasangan merupakan pasangan suami isteri yang berani mencuba dan tidak takut akan perubahan, anda boleh cuba posisi ini ketika melakukan persetubuhan.

Posisi seks suami isteri yang tampak unik ini memerlukan suami berbaring secara mengiring dan isteri pula berbaring sambil kedua kakinya diletakkan di atas punggung atau pinggang suami. Rumit bukan?

#9. Leper

Ini pula merupakan posisi yang sangat kompleks. Ia mungkin kelihatan seperti posisi
doggy style
 yang digabungkan dengan posisi
missionary
 namun juga kelihatan seperti posisi
spooning
.

Uniknya, posisi ini akan membuatkan anda dan pasangan kelihatan sangat leper seperti pakaian selepas diseterika. Ia akan memberi sensasi yang sangat hebat serta memberi bayangan atau gambaran “kuasa” yang penuh kepada suami.

#10.
 Butterfly

Posisi ini dikatakan sangat sesuai untuk suami yang mempunyai
zakar
 pendek. Caranya, isteri boleh berbaring dengan selesa sambil mengangkat dan membuka kakinya seluas yang mungkin.

Kemudian,
suami boleh memasukkan zakar
dan melakukan “aksi” dayungan. Untuk lebih puas, isteri boleh mengangkat sedikit punggung ke atas dan rasakan perbezaannya.

#11. Silang X

Ia adalah hampir sama saja dengan posisi
missionary
atau
butterfly
. Bezanya, posisi ini memerlukan kaki isteri untuk disilangkan ke atas dan membentuk seperti huruf “X”.

Suami boleh memasukkan zakar dan melakukan aksi dayungan seperti biasa sambil memegang kaki isteri untuk memastikannya masih berada dalam kedudukan bersilang.

#12. L
egs up

Jika anda dan pasangan seorang yang sangat gemarkan cabaran, anda boleh cuba lakukan posisi ini ketika melakukan jimak. Ia perlu dilakukan dengan isteri mengangkat kaki mereka terus tanpa menyentuh apa-apa. Ia bermakna posisi ini benar-benar memerlukan tenaga suami yang kuat untuk mengangkat isteri.

Uniknya posisi ini adalah isteri boleh melepaskan kaki seolah-olah sedang “melayang” kerana terlalu asyik melakukan seks.

Posisi seks suami isteri adalah kunci kepada hubungan seks yang bahagia

Konklusinya, hubungan seks adalah satu perkara yang perlu dilakukan oleh pasangan suami isteri untuk menghangatkan dan memarakkan lagi api hubungan mereka.

Untuk mencapai tujuan itu, variasi dalam seks perlu dilakukan dan posisi bercinta yang pelbagai adalah kunci kepada hubungan seks yang bahagia.

Pelbagai posisi hubungan intim boleh dipelajari, dicuba dan dibuat oleh anda bersama pasangan bagi
mendapatkan kepuasan seksual
 yang maksimum. Ini sekali gus akan menjamin kesihatan dan kehidupan seks anda dan pasangan yang lebih bahagia.